title: Benito Guerra

text: Benito Iván Guerra Latapí (s. 25. maaliskuuta 1985) on meksikolainen ralliautoilija.


title: Benito Guerra

text: Guerra debytoi WRC-sarjassa vuonna 2006 Meksikon rallissa, jossa hän sijoittui sijalle 26. Vuosina 2007-2009 Guerra ajoi yksittäisiä kilpailuja WRC-sarjassa parhaana tuloksena 13. sija Portugalin rallista. Vuonna 2009 Guerra voitti Spanish Production tittelin ja Spanish Gravel tittelin vuonna 2010.


title: Benito Guerra

text: Vuonna 2011 Guerra sai ensimmäiset MM-pisteet sijoittumalla yhdeksänneksi Australian rallissa, keräten kaksi pistettä.


title: Nuukin tuomiokirkko

text: Nuukin tuomiokirkko (grönlanniksi: Annaassisitta Oqaluffia) on kirkko Nuukin kaupungissa Grönlannissa. Nuukin tuomiokirkko rakennettiin vuosien 1848–1849 aikana. Kirkon vieressä sijaitsee Hans Egeden patsas.


Post scriptum: Kirja medioitumisen aikakaudella on Mikko Lehtosen vuonna 2001 ilmestynyt kirja. Teoksen on julkaissut Vastapaino.


title: Vahvajärvi

text: Vahvajärvi on 89 metrin korkeudella merenpinnasta sijaitseva kymmenen kilometrin mittainen järvi Hirvensalmella. Saa vetensä suurimmaksi osin Liekuneesta Kissakosken avokanavaa pitkin ja laskee noin 1,6 kilometrin mittaista Ripatinkoskea pitkin Isoon-Sämpiään. Järven rannoilla on runsaasti kesämökkejä.


title: 6 Luotia

text: 6 Luotia ("6 Bullets") on vuonna 2012 ensi-iltansa saanut yhdysvaltalainen toimintaelokuva. Elokuvan on ohjannut Ernie Barbarash, sekä käsikirjoittanut Chad Law ja Evan Law. Pääosissa esiintyy Jean-Claude Van Damme ja Joe Flanigan.


title: 6 Luotia

text: Andrew Fayden on entinen vapaaottelun mestari, joka yrittää paluuta huipulle. Hän vierailee Moldovassa vaimonsa ja tyttärensä kanssa puhuakseen promoottorinsa kanssa paluustaan. Matkan aikana Faydenin tytär siepataan ja hän saa apua entiseltä palkkamurhaajalta Samson Gaulilta, joka on erikoistunut jäljittämään kadonneita lapsia.


title: 6 Luotia

text: Elokuvan kuvaukset aloitettiin Romaniassa 22. elokuuta 2011 ja ne kestivät noin viisi viikkoa. Sitä kuvattiin myös Moldovassa. Elokuva tunnettiin vielä tuotantovaiheessa kahdella eri nimellä "Six Bullets" ja "The Butcher".


title: Incubus (elokuva)

text: Incubus () on vuonna 1966 valmistunut mustavalkoinen, yhdysvaltalainen kauhuelokuva. Elokuva restauroitiin vuonna 2001.


title: Incubus (elokuva)

text: Elokuvan ohjasi ja käsikirjoitti "Äärirajoilla"-televisiosarjan luonut Leslie Stevens. William Shatner esiintyi elokuvassa hieman ennen kuin aloitti työn "Star Trekissä". Elokuvan kuvauksesta vastasi Conrad Hall. Joidenkin väitteiden mukaan elokuvassa käytettiin ainoastaan esperantoa. Tämän tarkoituksena oli luoda elokuvaan aavemainen tunnelma ja ohjaaja on kieltänyt elokuvan jälkiäänittämisen muille kielille. Elokuvan DVD-versiossa tekijät kuitenkin kertovat, että esperantoa käytettiin, koska tämän odotettiin mahdollistavan elokuvalle laajemman kansainvälisen myynnin.


title: Incubus (elokuva)

text: Elokuva oli kadoksissa useiden vuosien ajan sen jälkeen kun elokuvan alkuperäinen versio tuhoutui tulipalossa. Pariisilaisen järjestön Cinémathèque françaisen arkistosta kuitenkin löytyi kopio elokuvasta, jossa on ranskankielinen tekstitys. Sci Fi Channel rahoitti elokuvan restauroinnin ja julkaisi vuonna 2001 DVD-version, jossa oli mukana englannin- ja ranskankielinen tekstitys.


title: Incubus (elokuva)

text: "Incubus" oli toinen elokuva, jossa käytettiin esperantoa. Ensimmäinen esperantonkielinen elokuva oli vuonna 1964 julkaistu "Angoroj". Useimmat esperanton puhujat ovat pettyneitä "Incubuksen" näyttelijöiden esperanton ääntämykseen.


title: Incubus (elokuva)

text: Elokuvan tapahtumat sijoittuvat "Nomen Tuum" () -nimiseen kylään. Kylässä on kaivo, joka parantaa sairaat ja tekee ihmisistä kauniita. Jälkimmäisen toivossa kylään saapuu runsaasti turhamaisia henkilöitä. Kaivon vesi on kuuluisa myös siitä, että siellä elää myös demoneita. Succubukset lumoavat kylään saapuvat heikot sielut ja johdattavat nämä kuolemaan uhratakseen heidät Pimeyden Jumalalle. Lupaava nuori succubus nimeltä Kia (Allyson Ames) halveksii rutiininomaista syntisten johdattamista helvettiin. Kia katsoo kykyjensä valuvan hukkaan ja tarvitsee jotain haastavampaa saaliikseen. Hänen sisarensa Amael (Eloise Hardt) varoittaa Kiaa puhtaan sielun houkuttelun mukanaan tuomasta vaarasta: rakkaudesta. Kia kuitenkin ryhtyy etsimään uhrikseen pappia. Pian hän huomaa, että myös papit ovat yhtä ilkeitä ja ovelia kuin hänen aiemmat uhrinsa.


title: Incubus (elokuva)

text: Kia löytää pian sopivan uhrin. Nuoren sotilaan, Marcin (William Shatner). Marcin sisar, Arndis (Ann Atmar) tulee pyhän veden luo parantaakseen Marcin taistelussa saamat haavat. Kia seuraa sisaruksia ja esittää joutuneensa eksyksiin. Lyhyen auringonpimennyksen aikana Kia houkuttelee Marcin saattamaan hänet merelle. Arndis sokeutuu katsottuaan taivaalle pimennyksen aikana. Hän ryhtyy etsimään Marcia. Marc ja Kia mieltyvät toisiinsa.


title: Incubus (elokuva)

text: Marc on "puhdas sielu", eikä hän suostu läheisempään suhteeseen Kian kanssa ilman, että he ovat naimisissa. Kian nukkuessa Marc vie hänet kylän kirkkoon. Kia pakenee kirkosta hämmentyneenä Kristuksen ja pyhimysten kuvista. Jumalalliset kuvat ja Marcin puhdas rakkaus inhottavat häntä. Marcin puhtaus saa Kian sairastumaan.


title: Incubus (elokuva)

text: Amael ja Kia suunnittelevat kostoa Marcille. Amael kutsuu incubuksen (Milos Milos), joka yrittää tappaa Marcin ja raiskaa ja murhaa Arndisin. Marcin rukoillessa sisarensa puolesta hän tekee ristinmerkin ja demonit kavahtavat kauhuissaan. Puolustaessaan itseään incubuksen hyökkäykseltä Marc näyttää tappaneen tämän ja Amael kertoo Marcille, että tämä on tehnyt murhan. Kia seuraa kuolemaisillaan olevaa Marcia katedraaliin, jossa hän ilmoittaa rakkautensa Marcia kohtaa. Kuolleista noussut incubus puuttuu tilanteeseen ja sanoo, että Kia kuuluu pimeyden Jumalalle. Kia uhmaa incubusta ja tekee ristinmerkin yllättäen itsensäkin. Paikalle ilmestyy vuohi, joka vääntää Kian maahan.


title: Incubus (elokuva)

text: Taistelun jälkeen Kia sanoo, ”minä kuulun valkeuden Jumalalle” ja ryömii kohti Marcia, joka syleilee häntä. Elokuvan loppukohtauksessa pari katsoo epäuskoisesti katedraalin rajalle, ja vuohi katsoo heihin.


title: Incubus (elokuva)

text: ABC-televisioyhtiö lakkautti Leslie Stevensin tieteissarjan "Äärirajoilla" vuonna 1965. Tämän jälkeen Stevens kirjoitti kauhuelokuvan käsikirjoituksen sarjan näyttelijöille. Stevens ja tuottaja Anthony M. Taylor halusivat tehdä elokuvasta ainutlaatuisen ja päätyivät tästä syystä käyttämään elokuvan kielenä esperantoa. Käsikirjoitus käännettiin esperantoksi ja näyttelijät harjoittelivat vuorosanoja kymmenen päivän ajan. Kuvauksissa ei kuitenkaan ollut mukana henkilöitä, jotka olisivat osanneet korjata näyttelijöiden ääntämystä.


title: Incubus (elokuva)

text: Elokuva kuvattiin pääasiassa 18 päivän aikana toukokuussa 1965 Montereyn piirikunnassa olevalla Big Sur Beachillä ja Mission San Antonio de Padua -katedraalissa. Elokuvan tekijät olivat huolissaan siitä, että viranomaiset eivät antaisi lupaa kuvata kauhuelokuvaa, joten Stevens laati kertomuksen, jonka mukaan elokuvan nimi oli ”Old Montereyn uskonnolliset johtajat”. Hän myös näytti elokuvan esperantonkielisen käsikirjoituksen.


title: Incubus (elokuva)

text: Elokuvan ensi-ilta oli San Franciscon elokuvajuhlilla 26. lokakuuta 1966. Taylorin mukaan noin 50–100 esperanton harrastajan joukko ”ulvoi ja nauroi” näyttelijöiden huonolle ääntämykselle. Osaksi johtuen esperantonkielisyydestä ja osaksi siitä syystä, että yksi elokuvan näyttelijöistä teki itsemurhan, Taylor ja Stevens eivät löytäneet halukkaita jakelijoita elokuvalle. Elokuvaa esitettiin ainoastaan Ranskassa.


title: Incubus (elokuva)

text: Useat elokuvan kanssa tekemisissä olleet henkilöt ovat joutuneet erilaisten onnettomuuksien uhreiksi, mikä on johtanut kaupunkitarinaan, jonka mukaan "Incubus" olisi ollut kirottu:Kun tuottaja Anthony Taylor valmisteli "Incubuksen" julkaisua videolevitykseen vuonna 1993, hän sai tietää, että elokuvan alkuperäinen versio oli kadoksissa ja niiden uskottiin tuhoutuneen tulipalossa. Kolme vuotta myöhemmin elokuvan kopio löydettiin pariisilaisen järjestön Cinémathèque françaisen arkistosta. Kopio oli kuitenkin huonokuntoinen ja siinä oli ranskankielinen tekstitys. Uusi versio tehtiin ruutu ruudulta lisäämällä englanninkieliset tekstit ranskankielisten päälle.


title: Yksityisomaisuus

text: Yksityisomaisuus on yksityisen henkilön omaisuutta. Yksityisomaisuus on erotettavissa julkisesta omaisuudesta, jolla viitataan valtion tai yhteisön omistukseen. Yksityisomistus syntyi teollisen vallankumouksen myötä 1700-luvun alussa ja se korvasi kartanotalouden ja ammattikuntalaitoksen, jotka pohjautuivat työntekijöiden omistamiseen.


title: Yksityisomaisuus

text: Marxismi ja sosialismi erottelevat yksityisomaisuuden ja "henkilökohtaisen omaisuuden". Ensimmäisellä tarkoitetaan tuotannon välineitä, kuten tehtaita, suhteessa yksityisyrityksiin, jotka pohjautuvat sosialistiseen tuotantoon. Jälkimmäisellä tarkoitetaan kuluttajatavaroita tai yksilön valmistamia tavaroita. Historiallisesta "omaisuus" on tarkoittanut maaomaisuutta kapitalismin syntyyn saakka, jolloin omaisuudesta tuli yksi tuotantokeino. Siitä lähtien omaisuus on arkikielessä muuntunut kattamaan henkilökohtaisen omistuksen ja yksilön ei-tuottavan omaisuuden.


title: Juho-Pekka Rantala

text: Juho-Pekka Rantala (s. 1962 Seinäjoki) on suomalainen televisio- ja radiotoimittaja, joka on työskennellyt Yleisradiossa vuodesta 1987. Hän on koulutukseltaan yhteiskuntatieteiden maisteri Tampereen yliopistosta.


title: Juho-Pekka Rantala

text: Rantala aloitti Yle-uransa 1987 A-studion kesätoimittajana. Hän on toimittanut A-studion lisäksi Yle TV1:ssä lukuisia muita ajankohtaisohjelmia mm. ohjelmia A-piste, A-raportti, A-bros. ja Ulkolinja. Rantala muistetaan myös kriittisistä ja kovatempoisista vaalitenteistä vuoden 2006 presidentinvaaleissa. Vuodesta 2007 alkaen hän on toiminut tuottajana Ylen asiaohjelmissa. Hän on perustanut ja johtaa toimitusta, joka tekee TV1:n alkuillan hyväntuulista asiaohjelmaa Puoli seitsemän.


title: Juho-Pekka Rantala

text: Vuoden 2013 alusta Rantala on tehnyt Yle Radio 1 -kanavalle viikoittaista talouden suoraa keskusteluohjelmaa "Mikä maksaa?".


title: Juho-Pekka Rantala

text: Hänen harrastuksiinsa kerrotaan kuuluvan kirjallisuuden ja kuntoilun lisäksi junioriurheilun tukitehtävät. Savossa kasvaneena hänen on kuultu luonnehtivan itseään ikuisesti henkiseksi kuopiolaiseksi - mutta ei savolaiseksi.


title: Jääpallon SM-sarjakausi 1983–1984

text: Jääpallon Suomen mestaruus 1984 ratkaistiin kaksinkertaisen sarjan päätteeksi pelatuilla play off -otteluilla. Mitalikolmikko oli sama kolmatta kertaa peräkkäin. Oulun Luistinseura voitti mestaruuden, Helsingin IFK sai hopeaa ja Porvoon Akilles pronssia. Veitsiluodon Vastus jäi edellisen kauden tapaan neljänneksi. Lappeenrannan Veiterä jäi sarjan viimeiseksi ja putosi I-divisioonaan.


title: Jääpallon SM-sarjakausi 1983–1984

text: Veiterä putosi sarjasta suoraan. JPS säilyi karsittuaan Kulosaaren Vestan kanssa. Sarjaan nousi Keminmaan Pallo.


title: Jääpallon SM-sarjakausi 1983–1984

text: Välierät pelattiin kaksiosaisina ja ne aloitettiin runkosarjassa heikommin menestyneen kotikentällä.


title: Jääpallon SM-sarjakausi 1983–1984

text:
Loppuottelut pelattiin paras kolmesta. ensimmäinen ottelu runkosarjassa heikommin sijoittuneen kotikentällä.
OLS: Jukka Palinsaari, Jouni Taskila; Ilkka Alatalo, Kalevi Immonen, Jari Löthman, Juha Niemikorpi, Timo Okkonen, Ari Rintala; Matti Alatalo, Ari Kuokkanen, Jari Luokkola, Kari Moilanen, Jukka Ohtonen, Jorma Kolehmainen; Asko Eskola, Eero Hamari, Risto Kontturi, Jari Surakka, Jouni Vesterinen. Valmentaja Reijo Karppinen.


title: Patricia Saunders

text: Patricia Saunders (s. 21. helmikuuta 1966 Ann Arbor, Michigan) on yhdysvaltalainen aktiiviuransa lopettanut naispainija, maailman- ja aasianmestari.


title: Patricia Saunders

text: 46-50 kilogramman painoluokissa kilpaillut Saunders voitti urheilu-urallaan neljä maailmanmestaruutta ja yhden MM-hopean. Vuonna 1996 hän voitti Aasian mestaruuden. Saunders nimettiin ensimmäisenä yhdysvaltalaisena naispainijana FILA:n kunniagalleriaan vuonna 2011.


title: Patricia Saunders

text: Saunders on naimisissa painin olympiahopeamitalisti Townsend Saundersin kanssa.


title: LÉ Banba

text: LÉ Banba (viirinumero CM11) oli Irlannin laivaston Ton-luokan miinanraivaaja, joka oli valmistunut Britannian kuninkaallisen laivaston miinanraivaajaksi HMS Alvertoniksi. Se nimettiin legendaarisen Tuatha Dé Danannin kuningattaren Banban mukaan. Se otettiin laivaston palvelukseen 23. helmikuuta 1971 Gibraltarilla ensimmäisenä päällikkönään J. Deasy.


title: LÉ Banba

text: Alus tilattiin 4. syyskuuta 1950 Southamptonista Camper and Nicholsons'lta osana Britannian kuninkaallisen laivaston vuoden 1950 hankintaohjelmaa nimellä "CMS04". Sen köli laskettiin 25. kesäkuuta 1951. Heinäkuussa aluksen nimeksi määrättiin "HMS Golden Ant" ja se laskettiin vesille 18. marraskuuta nimettynä "HMS Alvertoniksi" viirinumerolla M1104. Alus valmistui 24. maaliskuuta 1954 ja se otettiin palvelukseen 8. kesäkuuta.


title: LÉ Banba

text: "HMS Alverton" liitettiin palvelukseen otettaessa Lontooseen sijoitettuun 101. miinanraivauslaivueeseen laivaston reservin Lontoon yksikölle "HMS Thames". Se siirrettiin 13. marraskuuta 1961 Chathamin telakalle huollettavaksi ja varastoitavaksi Hytheen, jolloin sen nimeksi palautettiin "HMS Alverton". Joulukuussa 1962 alus siirrettiin Southamptoniin ja helmikuussa 1965 edelleen Plymouthiin, syyskuussa Singaporeen ja toukokuussa 1967 Gibraltarille, jossa se olisi palvelukseen palatessaan osa 14. miinantorjuntalaivuetta. Alus sijoitettiin elokuussa 1969 poistolistalle.


title: LÉ Banba

text: Irlannin hallitus osti marraskuussa 1970 aluksen ja se luovutettiin 23. helmikuuta 1971 Irlannin laivastolle siinä kunnossa kuin alus oli Gibraltarilla. Alus nimettiin "LÉ Banbaksi", minkä jälkeen se varustettiin Irlantiin siirtoa varten. Alus lähti 20. maaliskuuta sisaraluksen "LÉ Folan" kanssa Välimereltä kohti Cobhia, mutta ne joutuivat hakeutumaan myrskyltä suojaan Lissaboniin. Alukset saapuivat lopulta 29. maaliskuuta Irlantiin.


title: LÉ Banba

text: Alus osallistui maaliskuussa 1973 sisaralustensa "Grainne" ja Fola" kanssa aselaiva "Claudian" pidättämiseen Waterfordin edustalla. Seuraavana vuonna alus oli mukana laivaston ja ilmavoimien yhteisharjoituksessa.


title: LÉ Banba

text: Se myytiin romutettavaksi Espanjaan 1987.


title: Massimo Giustetti

text: Massimo Giustetti (28. helmikuuta 1926 – 4. joulukuuta 2012) oli italialainen roomalaiskatolinen piispa. Hänet vihittiin papiksi Pinerolon hiippakuntaan 29. kesäkuuta 1950 ja nimitettiin Pinerolon apostoliseksi hallitsijaksi sekä Celenen titulaaripiispaksi 1. heinäkuuta 1972. Piispaksi vihkiminen seurasi 27. elokuuta. Pääkonsekraattorina toimi Michele Pellegrino, jota avustivat Albino Mensa ja Santo Bartolomeo Quadri.


title: Massimo Giustetti

text: Giustetti sai 21. maaliskuuta 1974 nimityksen Pinerolon piispaksi, 17. joulukuuta 1975 Mondovin ja 3. joulukuuta 1986 Biellan piispaksi. Hän jäi eläkkeelle 13. heinäkuuta 2001.


title: Felipe Nasr

text: Luíz Felipe de Oliveira Nasr (s. 21. elokuuta, 1992 Brasília, Distrito Federal, Brasilia) on brasilialainen rata-autoilija.


title: Felipe Nasr

text: Nasr ajoi kausilla 2015 ja 2016 Sauberilla Formula 1 -sarjassa.


title: Felipe Nasr

text: Nasrin managerina on toiminut vuodesta 2010 lähtien Steve Robertson, joka tunnetaan erityisesti Kimi Räikkösen pitkäaikaisena managerina. Nasrin libanonilaistaustainen isä Samir ja setä Amir omistavat perinteikkään "Amir Nasr Racing" -tallin joka osallistuu muun muassa Formula 3 Sudamericana -sarjaan.


title: Felipe Nasr

text: Nasr aloitti kartinguransa 7-vuotiaana. Vuosina 2000–2007 hän voitti useita mestaruuksia kotimaassaan Brasiliassa. Formulauransa Nasr aloitti vuonna 2008 siirtyen ajamaan Amerikan Formula BMW -sarjaan ajaen kaksi kilpailua Interlagosin radalla. Noissa kahdessa ainoassa kilpailussa Nasr sai 25 pistettä ja sijoittui kerran palkintokorokkeelle. Hän sijoittui sarjan kymmenenneksi. Vuonna 2009 Nasr kilpaili Formula BMW Eurosarjassa. Hän voitti sarjan mestaruuden ottaen viisi voittoa, kuusi paalupaikkaa, 14 palkintosijaa ja keräsi 392 pistettä.


title: Felipe Nasr

text: Vuonna 2010 Nasr siirtyi Britannian Formula 3 -sarjaan. Siellä hän voitti yhden kilpailun ja starttasi myös kerran paalupaikalta. Hän keräsi 136 pistettä ja sijoittui sarjan viidenneksi. Nasr jatkoi sarjassa vuonna 2011 ja voitti mestaruuden ottaen seitsemän voittoa, neljä paalupaikkaa ja 12 palkintosijaa keräten 237 pistettä. Hän osallistui myös Macaon Grand Prix’hin, jossa hän sijoittui toiseksi.


title: Felipe Nasr

text: Vuoden 2012 loppupuolella Nasr ajoi kaksi kilpailua Formula 3 Eurosarjassa. Macaon Grand Prix’ssa hän sijoittui viidenneksi.


title: Felipe Nasr

text: Vuonna 2012 Nasr siirtyi GP2 -sarjaan kilpaillen DAMS -tallissa. Hän ajoi kauden aikana neljästi palkintokorokesijoille sijoittuen loppupisteissä kymmenenneksi. Vuonna 2013 Nasr jatkoi GP2:ssa ja siirtyi Carlin -talliin. Hän saavutti kauden aikana neljä kakkossijaa ja kaksi kolmossijaa, sijoittuen sarjan neljänneksi.


title: Felipe Nasr

text: Vuonna 2014 Nasr ajoi kolmannen kautensa GP2 -sarjassa jatkaen Carlinilla. Hän onnistui ottamaan uran ensimmäisen voittonsa Barcelonan sprinttikilpailussa. Toisen voittonsa Nasr nappasi Itävallan pitkässä kilpailussa. Hän otti voitot myös Britannian ja Belgian sprinttikilpailussa, saavutti kauden aikana yhden paalupaikan ja kaksi kilpailun nopeinta kierrosta, sijoittuen sarjan loppupisteissä kolmanneksi.


title: Felipe Nasr

text: Helmikuussa 2014 Nasr nimitettiin Williamsin testi- ja varakuljettajaksi kaudeksi 2014. Hän ajoi kauden aikana viidet vapaat harjoitukset sekä kolme virallista testisessiota. Nasr pääsi aloittamaan työnsä heti Bahrainin talvitesteissä, joissa hän ajoi Williamsin F1-autoa yhden päivän ajan.


title: Felipe Nasr

text: Marraskuussa 2014 Sauber -talli vahvisti tehneensä sopimuksen Nasrin kanssa kaudelle 2015. Hänen tallikaverikseen siirtyi Caterhamilta ruotsalainen Marcus Ericsson. Ensimmäisessä kilpailussaan Australiassa Nasr sijoittui viidenneksi ottaen ensimmäiset maailmanmestaruuspisteensä, sijoitus jäi Nasrin uran parhaaksi. Malesiassa Nasr törmäsi avauskierroksella Kimi Räikköseen rikkoen Räikkösen takarenkaan ja oman etusiipensä. Kiinassa Nasr oli kahdeksas ja Monacossa yhdeksäs. Kanadan Grand Prix’n kolmansissa vapaissa harjoituksissa Nasr menetti autonsa hallinnan lämmittäessään renkaitaan, ja hän törmäsi rajusti seinään. Nasr ei loukkaantunut ulosajossa. Britannian Grand Prix’iin Nasr ei osallistunut vaihdelaatikkovian takia. Singaporessa Nasr palasi pistekantaan ollen kymmenes. Japanin osakilpailussa Nasr joutui keskeyttämään kilpailun vain muutama kierros ennen maalia. Venäjän GP:ssä Nasr ajoi seitsemänneksi, mutta nousi kuudenneksi, Kimi Räikkösen saatua aikarangaistuksen. Yhdysvaltain osakilpailussa Nasr törmäsi toisella kierroksella yhteen tallikaverinsa kanssa rikkoen etusiipensä. Nasr kuitenkin onnistui jatkamaan kilpailuaan ollen maalissa lopulta yhdeksäs. Nasrin kauden parhaaksi sijoitukseksi jäi Australian osakilpailun viides sija. Hän keräsi kauden aikana 27 pistettä sijoittuen MM-sarjan 13:nneksi.


title: Felipe Nasr

text: Nasr jatkoi Sauberilla myös kaudella 2016. Nasr saavutti Sauberin ainoat pisteet kotikilpailustaan Brasiliasta ajaen maaliin yhdeksäntenä. Sillä sijalla Sauber nousi valmistajien MM-sarjassa Manorin edelle kymmenenneksi. Nasr ei saanut jatkosopimusta mistään tallista seuraavalle kaudelle.


title: Felipe Nasr

text: † - Keskeytti, mutta sai tuloksen ajettuaan 90 % kisapituudesta.


title: Kunto (nimi)

text: Kunto on suomalainen miehen etunimi. Se voi olla muunnos Gunnarista, Kurtista tai Konradista, mutta nimi voi myös olla johdettu suomen kielen kunto-substantiivista. Kunto on ollut nimenä alle 257:llä suomalaisella.


title: Kunto (nimi)

text: Kunto tunnetaan myös sukunimenä; se on ollut tässä ominaisuudessa käytössä Suomessa 78:lla henkilöllä. Tähän lukuun ei ole laskettu niitä henkilöitä, jotka ovat kuolleet aiemmin kuin vuosina 1964–1968.


title: Yhdystie 1933

text: Tie saa alkunsa Mynämäen keskustasta Yhdystien 1950 ja Kirkkokadun risteyksestä, ensin tie kulkee noin puolen kilometrin verran keskustaa halkoen jonka jälkeen se ylittää Mynäjoen vuonna 2011 perusparannettua siltaa pitkin, sitten tie jatkuu melko suorana keskustan asuinalueita halkovana tienä noin puoli kilometriä jonka jälkeen se saapuu Tursanperään ja päättyy siellä Yhdystien 1930 risteykseen.


title: Jim Rogers

text: James Beeland Rogers, Jr. (s. 19. lokakuuta 1942) on yhdysvaltalainen sijoittaja ja kirjailija, joka asuu vakituisesti Singaporessa. Hän toimii Rogers Holdings- ja Beeland Interests, Inc. -yhtiöiden hallituksen puheenjohtajana, hän oli toinen Quantum Fund -hedgerahaston perustajista yhdessä George Sorosin kanssa, ja Rogers on myös Rogers International Commodity Indexin luoja.


title: Jim Rogers

text: Rogers on vapaiden markkinoiden puolestapuhuja, joka ei kuitenkaan pidä itseään minkään tietyn taloudellisen koulukunnan edustajana. Rogers on kuitenkin tunnustanut, että hänen näkemyksensä vastaavat parhaiten itävaltalaisen koulukunnan oppeja.


title: Jim Rogers

text: Rogers syntyi Baltimoressa Marylandin osavaltiossa Yhdysvalloissa ja kasvoi Demopoliksen kaupungissa Alabaman osavaltiossa. Hän aloitti liiketoiminnan viiden vuoden ikäisenä myymällä pähkinöitä ja keräämällä tyhjiä pulloja, joita fanit olivat jättäneet jälkeen baseball-otteluiden aikana. Ensimmäinen varsinainen työpaikka Wall Streetillä Rogersille avautui Dominick & Dominick LLC -nimisessä sijoitusyhtiössä, Yalen yliopistossa suoritetun kandidaatin tutkinnon jälkeen vuonna 1964. Rogers hankki toisen kandidaatin tutkinnon filosofiasta, politiikasta ja kansantaloustieteestä Oxfordin yliopiston Balliol Collegesta ja valmistui vuonna 1966.


title: Jim Rogers

text: Vuonna 1970 Rogers liittyi Arnhold and S. Bleichroeder -yhtiön työntekijöihin, mutta vuonna 1973 hän, yhdessä George Sorosin kanssa, perusti Quantum Fund -hedgerahaston. Seuraavan 10 vuoden aikana Quantum Fund -rahasto saavutti 4 200 %:n tuoton rahoilleen, kun samaan aikaan S&P-indeksi tuotti noin 47 %. Quantum Fund oli yksi ensimmäisistä aidosti kansainvälisistä rahastoista.


title: Jim Rogers

text: Vuonna 1980 Rogers päätti jäädä ”eläkkeelle” ja vietti aikaa matkustaen moottoripyörällään ympäri maailman. Sen jälkeen hän toimi myös vierailevana rahoituksen professorina jatko-opiskelijoille Columbia University Graduate School of Business -yliopistolla.


title: Jim Rogers

text: Vuosina 1989 ja 1990 Rogers toimi moderaattorina WCBS-TV-kanavan "The Dreyfus Roundtable"- ja FNN-kanavan "The Profit Motive with Jim Rogers" -ohjelmille. Vuosina 1990 ja 1992 hän matkusti jälleen Kiinaan sekä myös maailman ympäri moottoripyörällä, kaikkiaan yli 160 000 km:n matkan läpi kuuden mantereen, mikä kirjattiin saavutettuna ennätyksenä "Guinness World Records" -kirjaan. Hän kertoo matkastaan, seikkailuistaan ja maailmanlaajuisista sijoituksistaan kirjassa "Investment Biker", joka on bestseller-statuksen saanut kirja.


title: Jim Rogers

text: Vuonna 1998 Rogers perusti Rogers International Commodity Index -hyödykeindeksin. Vuonna 2007 indeksi ja sen kolme alaindeksiä liitettiin yhdeksi pörssin kautta noteerattavaksi finanssituotteeksi, symbolin ELEMENTS alla. Finanssituote seuraa tuotoiltaan kaikkien näiden kolmen indeksin yhteenlaskettua tuottoa ja tarjoaa helpon tavan sijoittaa indeksin edustamiin hyödykkeisiin. Rogers on puhunut voimakkaasti elintarvikemarkkinoihin sijoittamisen puolesta.


title: Jim Rogers

text: 1. tammikuuta 1999 ja 5. tammikuuta 2002 välisenä aikana Rogers teki toisen Guinness World Record -ennätysmatkan, 245 000 kilometriä läpi 116:n maan, mukanaan vaimonsa Paige Parker ja matkaa varten kustomoitu Mercedes. Matka alkoi Islannista juuri ennen maan tuhatvuotisjuhlia Leif Erikssonin matkasta Amerikkaan. Tammikuun 5. 2002 pariskunta palasi New Yorkiin ja kotiinsa Riverside Drive -kadulla. Tämä reitti maailman ympäri on dokumentoitu Rogersin virallisella nettisivustolla, jimrogers.com. Hän kirjoitti "Adventure Capitalist" -kirjan, joka kertoo tästä matkasta ja seikkailusta maailman ympäri, ja tästä teoksesta tulikin Rogersin parhaiten myynyt teos.


title: Jim Rogers

text: Paluunsa myötä vuonna 2002 Rogersista tuli vakituinen vieras Fox News -uutiskanavan Cavuto on Business -ohjelmalle. Vuonna 2005 Rogers kirjoitti kirjan "Hot Commodities: How Anyone Can Invest Profitably in the World's Best Market". Tässä teoksessaan Rogers viittaa "Financial Analysts Journal" -lehden akateemiseen artikkeliin "Facts and Fantasies about Commodity Futures", jonka tekijänä on Yale School of Management -yliopiston professori Geert Rouwenhorst. Rogersin mukaan tämä artikkeli osoittaa, kuinka hyödykesijoitukset ovat yksi parhaista sijoitusluokista yli ajan.


title: Jim Rogers

text: Joulukuussa 2007 Rogers myi huvilamaisen asuntonsa New York Cityn kaupungissa 16 miljoonan Yhdysvaltain dollarin hinnasta ja muutti Singaporeen. Hänen on siteerattu sanoneen: ”Jos olit fiksu vuonna 1807, muutit Lontooseen, ja jos olit fiksu vuonna 1907, muutit New Yorkiin, ja jos olet fiksu vuonna 2007, muutat Aasiaan.”


title: Jim Rogers

text: CNBC-talouskanavan Maria Bartiromon haastattelussa toukokuun 5. 2008 Rogers sanoi, että kiinalaiset ovat erittäin motivoituneita ja kunnianhimoisia, ja hän haluaa olla sen kaltaisessa ilmapiirissä, jotta myös hänen tyttäristään kasvaisi motivoituneita ja kunnianhimoisia. Hän viittasi myös siihen, että aikaisemmin Eurooppa ja Amerikka olivat olleet samankaltaisia. Rogers päätti olla muuttamatta kiinalaisiin kaupunkeihin kuten Hongkong tai Shanghai niiden saasteongelmien vuoksi, ja päätyi Singaporeen.


title: Jim Rogers

text: Rogers on myös suositellut sijoittamista tiettyihin pienempiin Aasian pioneerimarkkinoihin, kuten Sri Lanka ja Kambodža, ja hän toimii nykyisin myös sijoitusneuvonantajana Leopard Capital -sijoitusfirman Leopard Sri Lanka Fund -rahastolle. Hän ei kuitenkaan ole optimistinen kaikkien Aasian maiden suhteen, vaan hän on skeptinen esimerkiksi Intian tulevaisuuden suhteen: ”Intia, sellaisena kuin me tunnemme sen, ei tule säilymään 30:tä tai 40:tä vuotta”.


title: Jim Rogers

text: Vuonna 2008 Rogers antoi tukensa Ron Paulille Yhdysvaltojen presidentinvaaleissa.


title: Jim Rogers

text: Rogersilla on Paige Parkerin kanssa kaksi tytärtä, joista Hilton Augusta (lempinimeltään Happy) syntyi vuonna 2003 ja Beeland Anderson vuonna 2008. Jim Rogersin kirja "A Gift To My Children", joka julkaistiin vuonna 2009, sisältää opetuksia elämästä hänen tyttärilleen sekä myös sijoitusneuvoja.


title: Jim Rogers

text: Marraskuun 4. 2010 Oxfordin yliopiston Balliol Collegessa pitämässään puheessa Rogers kehotti oppilaita hylkäämään ajatukset urasta Wall Streetillä tai Cityssä, Lontoon finanssikeskuksessa, ja sen sijaan opiskelemaan maataloutta ja kaivosteollisuutta. ”Valta on jälleen siirtymässä finanssikeskuksista oikeiden hyödykkeiden tuottajille. Oikea paikka on olla mukana hyödykkeissä, raaka-aineissa, luonnonvaroissa.”


title: Jim Rogers

text: Helmikuussa 2011 Rogers ilmoitti aloittaneensa uuden indeksin, joka keskittyy ”huippuyrityksiin maataloustuotannon, kaivosteollisuuden, metallien ja energiasektorin suhteen, kuin myös vaihtoehtoisen energian lähteisiin, mukaan lukien aurinko-, tuuli-, ja vesivoima.” Indeksiä kutsutaan The Rogers Global Resources Equity Index -nimellä, ja Rogersin mukaan siihen pääsevät mukaan vain parhaat ja kaikkein likvideimmät yritykset.


title: Saara Turunen

text: Saara Turunen (s. 1981 Joensuu) on suomalainen kirjailija ja ohjaaja. Hänen töilleen on ominaista sukupuolen, feminiinisyyden ja taiteen teemojen tarkastelu. Turusen romaaneja ovat "Rakkaudenhirviö" ja "Sivuhenkilö" ja hänen näytelmiään "Puputyttö", "Broken Heart Story" ja "Tavallisuuden aave". Turusen näytelmiä on käännetty useille eri kielille ja esitetty ympäri maailmaa.


title: Saara Turunen

text: Turunen valmistui Teatterikorkeakoulusta vuonna 2009.


title: Saara Turunen

text: Turunen ohjasi "Puputyttö"-näytelmänsä Teatterikorkeakouluun 2008, josta se poimittiin suoraan Helsingin Kaupunginteatterin ohjelmistoon 2009. Puputyttö on käännetty kahdelletoista eri kielelle ja siitä on ohjattu muita tuotantoja muun muassa Budapestiin, Barcelonaan, Prahaan ja Meksikoon.


title: Saara Turunen

text: Turunen näytelmä "Broken Heart Story" on satiirinen ja populaarikulttuurilla leikittelevä teos identiteetistä ja valinnoista. Turunen ohjasi Broken Heart Storyn Q-teatteriin, Helsinkiin 2011 Liettuan kansallisteatteriin Vilnaan 2014 ja Sala Atrium -teatteriin Barcelonaan 2016. Vuonna 2012 se oli Ingenue-teatterin ohjelmistossa New Yorkissa.


title: Saara Turunen

text: Turusen käsikirjoitus ja ohjaus "Tavallisuuden aave" (2016) käsittelee normeja ja erilaisuutta. Tekijä on kertonut löytäneensä innoituksen näytelmän muotoon espanjalaisen surrealistin Luis Buñuelin elokuvasta Vapauden aave. Näytelmä sai Helsingin Sanomien arvostelussa täydet viisi tähteä ja suosionsa ansiosta se uusittiin Q-teatterin ohjelmistossa 2017. Teos kutsuttiin myös Tampereen Teatterikesään ja argentiinalaisen Festival Internacional de Dramaturgian ohjelmistoon.


title: Saara Turunen

text: Turusen esikoisromaani "Rakkaudenhirviö" julkaistiin vuonna 2015. Turunen on kuvannut Rakkaudenhirviötä teokseksi, jossa hän halusi tutkia suomalaisuutta sekä omaa ristiriitaista suhdetta kotimaahansa. Rakkaudenhirviö voitti Helsingin Sanomien kirjallisuuspalkinnon. Turusen toinen romaani Sivuhenkilö, 2018 kuvaa nimettömän kirjailijan elämää vuoden ajan. Teos on kerännyt kiittäviä arvioita ja herättänyt laajaa keskustelua muun muassa kirjallisuuskaanonin maskuliinisuudesta, sekä kritiikin merkityksestä.


title: Saara Turunen

text: Turuselle myönnettiin opetus- ja kulttuuriministeriön Suomi-palkinto 2016.


title: Mont Peléen tulivuorenpurkaus 1902

text: Mont Peléen tulivuorenpurkaus tapahtui 8. toukokuuta 1902 Ranskaan kuuluvalla Martiniquella. Purkaus tuhosi alueen pääkaupunkina toimineen Saint-Pierren kaupungin, ja siinä sai surmansa noin 30 000 henkeä, eli suurin osa kaupungin asukkaista. Purkaus oli pahimpia Karibialla koettuja luonnonkatastrofeja.


title: Mont Peléen tulivuorenpurkaus 1902

text: Ennen vuoden 1902 purkausta Saint-Pierre toimi Martiniquen pääkaupunkina, ja se tunnettiin Karibian Pariisina. Jo viikkoa ennen tuhoisaa purkausta Mont Peléellä oli havaittu sarja pienimuotoisia räjähdysmäisiä purkauksia, ja lisäksi tulivuoresta tuli tuhkaa Saint-Pierre alueelle. Vuorelta kaupunkiin tuli myös suuria määriä hyönteisiä ja käärmeitä, ja ennen purkausta käärmeiden puremiin menehtyikin noin 50 henkilöä. Neljä päivää ennen purkausta vuorella kävi siirtomaavirkailijoita, mutta heidän mielestään kaupungin evakuoiminen ei ollut tarpeellista. Vuoren rinteille syntyi myös kuuman veden täyttämiä lampia, joista yksi mureni. Alas valunut vesi tappoi eräästä tehtaasta 25 työntekijää 5. toukokuuta. Veden saavutettua meren se aiheutti myös suuren aallon.


title: Mont Peléen tulivuorenpurkaus 1902

text: Tuhkasateiden jälkeen monet Martiniquen pohjoisosien asukkaat hylkäsivät kotinsa ja tulivat Saint-Pierreen. 6. toukokuuta tulivuoresta noussut tuhkapilvi laajeni ja asukkaat huolestuivat entisestään. 7. toukokuuta St. Pierren pormestari pyysi sotilasapua järjestyksen ylläpitoon, mutta ehdotukseen ei suostuttu ennen purkausta. Samana päivänä julkaistiin asiantuntijoiden laatima asukkaita rauhoitteleva tiedotus.


title: Mont Peléen tulivuorenpurkaus 1902

text: Kaupungin tuhonnut purkaus alkoi aamulla 8. toukokuuta. Tuolloin tulivuoren kraatterin seinämä luhistui, mikä aiheutti tuhatasteisen pyroklastisen tuhkapilven purkautumisen alas vuoren rinnettä kohti Saint-Pierreä yli 200 kilometrin tuntinopeudella. Kaupunkiin se osui noin kello 8. Varsinainen tuho tapahtui vain muutamissa sekunneissa ja useat kuolivat välittömästi. Kuuma kaasu sytytti myös kaupungin suuret rommivarastot, jolloin osa niistä räjähti ja osasta alkoi levitä palavaa nestettä kaupunkiin. Kaupungin satamaan saapuessaan kaasupilvi tuhosi 20 ankkurissa ollutta laivaa. Satamassa tuhoutui muun muassa höyrylaiva "Grappler" ja amerikkalainen purjealus "Roraima". Kaksi "Roraiman" merimiestä pelastautui hyppäämällä mereen muiden saadessa surmansa. Englantilaisen höyrylaiva "Roddamin" onnistui ainoana sataman laivana paeta merelle.


title: Mont Peléen tulivuorenpurkaus 1902

text: Kaupungissa pystyssä säilyivät vain kivitalot, ja nekin kärsivät vahinkoja. Saint-Pierressä ennen purkausta asuneista noin 28 000 henkilöstä vain kahden tiedetään pelastuneen purkaukselta. Louis-Auguste Cyparis -niminen vanki selvisi hengissä sellissään, ja hänet löydettiin elossa neljä päivää purkauksen jälkeen. Hän selvisi hengissä, koska hän oli ikkunattomassa sellissä, jonka ovi oli poispäin purkauksesta ja ilmanvaihto oli pienestä luukusta, jonka hän ehti jotenkuten tukkia. Hänet armahdettiin jälkeenpäin. Toinen selviytyneistä oli suutari Léon Compere-Léandre, jonka talo sijaitsi kaasupilven purkausreitin rajalla. Molemmat selviytyneistä saivat vammoja. Myös Fort-de-France kärsi vahinkoja kaupunkiin purkauksen johdosta lentäneistä pienistä kivistä, ja koko saari peittyi tuhkakerroksen alle.


title: Mont Peléen tulivuorenpurkaus 1902

text: Purkauksen jälkeen ongelmaksi muodostuivat ryöstelijät, jotka etsivät raunioista arvoesineitä. Heitä kurissa pitämään tuotiin sotilaita, jotka ampuivat ryöstelijöitä heitä tavatessaan. Surmansa saaneiden ruumiista ei jäänyt paljoa jäljelle. Ruumiita ei pystytty useimmissa tapauksissa tunnistamaan, ja hautaamista varten perustettiin miesjoukkoja, jotka siirsivät kuolleet joukkohautoihin. Purkauksen jälkeen kaupungissa oli myös monia haavoittuneita, mutta suuri osa heistä oli saanut niin pahoja vammoja, että he kuolivat vain vähän myöhemmin. Purkauksen jälkeen alueella kävi monia tutkijoita, jotka olivat kiinnostuneita epätavallisen suuresta uhrien määrästä. Heihin lukeutui muun muassa tunnetuksi tullut amerikkalainen tulivuortentutkija Thomas Jaggar. Purkauksessa syntynyttä pyroklastista tuhkapilveä ei tunnettu ennen Mont Peléen purkausta. Ranskalainen geologi Alfred Lacroix liitti nimityksen "nuée ardente" pyroklastiseen purkaukseen tapauksen jälkeen. Saint-Pierre tuhouduttua Martiniquen pääkaupunki siirrettiin Fort-de-Franceen, ja nykyisin se on vain pieni kylä.


title: Mont Peléen tulivuorenpurkaus 1902

text: Vuoden 1902 lokakuussa tulivuoresta purkautuneesta laavasta muodostui laavan jäähtyessä torni. Läpimittaa tornilla oli 100-150 metriä ja sen korkeus oli suurimmillaan noin 300 metriä. Tornin kasvaessa se kasvoi jopa 15 metrin päivävauhtia. Torni tuli myöhemmin tunnetuksi Peléen tornina. Torni kuitenkin romahti maaliskuussa 1903. Kyseessä oli ensimmäinen kerta kun geologit havaitsivat vastaavan muodostelman synnyn.


title: Kuuno

text: Kuuno tai Kuno on Konradista johdettu etunimi, josta Keski-Euroopassa käytetään muotoa Kunibert. Suomen ortodoksisessa kalenterissa Kuuno on liitetty nimeen Konon. Suomessa Kuuno on heinäkuun 2016 loppuun mennessä annettu nimeksi alle 74 miehelle.


title: Kuuno

text: Kuno on annettu Suomessa nimeksi alle 114 miehelle.


title: Enrique Baliño

text: Enrique Baliño Pavón (20. kesäkuuta 1928 Montevideo – 14. lokakuuta 2018) oli uruguaylainen koripalloilija ja olympiamitalisti.


title: Enrique Baliño

text: Baliño osallistui Uruguayn kokoonpanossa vuoden 1952 kesäolympialaisiin Helsingissä, mistä maa voitti pronssia. Baliño pelasi kaikissa kahdeksassa ottelussa ja teki parhaimmillaan 20 pistettä Bulgariaa vastaan. Uruguay hävisi välieränsä Neuvostoliitolle neljällä pisteellä mutta voitti pronssiottelussa naapurimaansa Argentiinan. Baliño kuului Uruguayn joukkueeseen myös Brasilian MM-kilpailuissa 1954, missä joukkue sijoittui kuudenneksi. Vuosina 1949 ja 1953 hän voitti maajoukkueessa Etelä-Amerikan mestaruuden. Baliño kuoli 90-vuotiaana 14. lokakuuta 2018.


title: Chase Tower (Indianapolis)

text: Chase Tower tai Bank One Tower on pilvenpiirtäjä Indianapolisin kaupungissa Indianan osavaltiossa Yhdysvalloissa. Rakennus tunnettiin aikaisemmin nimellä "American Fletcher Tower". Sitä alettiin rakentaa vuonna 1988, ja se valmistui vuonna 1990. Rakennus on 250 metriä korkea, ja siinä on 48 kerrosta ja 27 hissiä. Rakennuksen suunnitteli arkkitehti yhtiö KlingStubbins. Chase Tower on Indianapolisin kaupungin korkein rakennus.


title: Tietoteoria (kirja)

text: Tietoteoria on Markus Lammenrannan vuonna 1993 ilmestynyt tieto-opin oppikirja. Teoksen on kustantanut Gaudeamus.


title: Verve (yritys)

text: Verve on vuonna 1965 perustettu yritys, joka ohjaa ihmisiä työelämään ja auttaa heitä jaksamaan siellä. Asiakkaita ovat nuoret, joita autetaan opintojen ja työelämän alkuun, sekä aikuiset, jotka tarvitsevat tukea työssä jaksamiseen tai jotka etsivät uutta suuntaa uralleen. Vervellä on toimintaa 11 paikkakunnalla.


title: Verve (yritys)

text: Yrityksen kaupparekisterissä oleva nimi on KK-Verve Oy.


title: Jorge Carlos Fonseca

text: Jorge Carlos Fonseca (s. 1950) on kapverdeläinen poliitikko, joka edustaa puoluetta "Demokratialiike" (MPD). Vuoden 2011 presidentinvaalien ensimmäisellä kierroksella hän sai 37,4 % äänistä kun vastaehdokas, PAICV-puolueen Manuel Inocêncio Sousa sai 32,8 %. Hänet valittiin maansa presidentiksi toisella kierroksella.


title: António Mascarenhas Monteiro

text: António Mascarenhas Monteiro (1944 – 16. syyskuuta 2016 Praia) oli kapverdeläinen poliitikko, joka edusti Demokratialiike-puoluetta (MPD). Kun maassa järjestettiin ensimmäiset monipuoluevaalit vuonna 1991, entisten oppositioryhmien yhteenliittymä MPD sai enemmistön parlamentissa ja Mascarenhas Monteiro valittiin presidentiksi. Vuonna 1996 hänet valittiin toiselle kaudelle.


title: Guido Plante

text: Guido Plante PME (15. elokuuta 1936 Montréal – 24. toukokuuta 2015) oli kanadalaissyntyinen roomalaiskatolinen piispa. Hänet vihittiin papiksi 24. joulukuuta 1961 ja nimitettiin Cholutecan hiippakunnan koadjuuttoripiispaksi Hondurasiin 14. joulukuuta 2004. Piispaksi vihkiminen seurasi 2. helmikuuta 2005. Pääkonsekraattorina toimi Óscar Andrés Rodríguez Maradiaga, jota avustivat Jean-Claude Turcotte ja Raúl Corriveau.


title: Guido Plante

text: 17. joulukuuta 2005 Plantesta tuli Cholutecan piispa. Hän jäi eläkkeelle 13. heinäkuuta 2012.


title: Virta vierii, ranta pysyy...

text: ”Virta vierii, ranta pysyy...” on ensimmäinen Suomessa julkaistu suomalais-ugrilaisten kansojen kansanlauluja sisältävä laulukirja. Kirjassa on yhteensä 131 kansan- tai perinnelaulua kahdeltatoista suomensukuiselta kansalta, niiden nuotinnokset ja alkuperäissanat sekä suomennokset. Kirjassa mukana edustettuina ovat mansit, hantit, unkarilaiset, udmurtit, komit, marit, mordvalaiset, saamelaiset, virolaiset, suomalaiset ja karjalaiset yhteisenä osionaan, liiviläiset sekä inkeroiset. Kirjan alussa on Johanna Laakson kirjoittama esipuhe, joka sisältää lyhyen esittelyn suomalais-ugrilaisuudesta sekä kyseisistä kansoista. Kirjan "Saatteeksi"-osiossa eritellään kirjan toimitustyötä sekä kerrotaan, että kirja julkaistaan Jyväskylässä pidettävän kahdeksannen kansainvälisen suomalais-ugrilaisen kongressin kunniaksi.


title: Brendan Rodgers

text: Brendan Rodgers (s. 26. tammikuuta 1973 Carnlough) on pohjoisirlantilainen jalkapallovalmentaja. Kesästä 2016 lähtien hän on toiminut skotlantilaisseura Celticin päävalmentajana.


title: Brendan Rodgers

text: Rodgersin pelaajaura alkoi Pohjois-Irlannin Valioliigan Ballymena Unitedissa, josta siirtyi pian Readingiin. Hän ei kuitenkaan ehtinyt pelata yhtään liigaottelua ennen kuin hänen uransa päättyi 20-vuotiaana loukkaantumiseen.


title: Brendan Rodgers

text: Pelaajauran päätyttyä Rodgers ryhtyi valmentajaksi. Hän aloitti Readingin junioriakatemian valmentajana 1995 ja siirtyi Chelsean juniorijoukkueen valmentajaksi 2004 Jose Mourinhon houkuttelemana. Vuonna 2006 Rodgers nousi Chelsean reservijoukkueen päävalmentajaksi. Rodgers sai ensimmäisen varsinaisen päävalmentajapestinsä 2008, kun hän siirtyi Englannin mestaruussarjassa pelanneen Watfordin päävalmentajaksi. Vuonna 2009 Rodgers palkattiin Readingiin eronneen Steve Coppellin tilalle, mutta hän sai potkut jo joulukuussa. Kesällä 2010 Rodgersista tuli mestaruussarjan Swansea Cityn päävalmentaja ja ensimmäisellä kaudellaan hän johdatti seuran nousukarsintojen kautta Valioliigaan.


title: Brendan Rodgers

text: Kaudella 2011–2012 Swansea sijoittui Rodgersin johdolla 11. sijalle ja kauden päätteeksi Liverpool palkkasi hänet päävalmentajaksi Kenny Dalglishin tilalle. Rodgersin johdolla Liverpoolin kausi 2012–13 oli vielä vaisu ja joukkue sijoittui Valioliigassa seitsemänneksi. Kausi 2013–14 oli suurempi menestys, mutta seuran himoitsema pokaali jäi saamatta Poolin sijoituttua liigassa toiseksi. Seura pääsi kuitenkin mukaan Mestarien liigaan ensimmäistä kertaa sitten kauden 2009/10. Kausi 2014–15 sujui jälleen vaikeammin ja Liverpoolin kohtalona oli pudota Mestarien liigassa jo lohkovaiheessa, eikä Valioliigassakaan tullut kuudetta sijaa parempaa tulosta. Heikosti alkanut liigakausi 2015–16 johti lopulta Rodgersin potkuihin lokakuussa 2015.


title: Brendan Rodgers

text: Toukokuun lopussa 2016 Rodgers teki vuoden sopimuksen Skotlannin Valioliigan Celticin kanssa. Marraskuussa 2016 Rodgers voitti valmennusuransa ensimmäisen pokaalin, kun hän luotsasi Celticin Skotlannin liigacupin mestaruuteen. Loppuottelussa Celtic kaatoi Aberdeenin 3–0. Valioliigassa Celtic karkasi jo varhain pahimmilta kilpakumppaneiltaan ja varmisti mestaruuden peräti kahdeksan kierrosta ennen sarjan loppua. Mestaruuden ratkaisseessa ottelussa Celtic murskasi Heartsin 5–0. Liigakausi päättyi Celticin osalta voitokkaasti ja 2–0 kotivoitto viimeisessä ottelussa Heartsia vastaan varmisti Celticin tappiottoman kauden. Näin Rodgersin Celticistä tuli ensimmäinen skottiseura, joka on koskaan pelannut kaikki 38 liigaottelua ilman tappioita. Rodgersin debyyttikausi Celticissä huipentui tappiottomaan triplamestaruuteen, kun Celtic kukisti Skotlannin cupin loppuottelussa Aberdeenin 2–1.


title: Brendan Rodgers

text: Kaudella 2017/18 Celtic jatkoi vakuuttavaa menoaan Skotlannin liigassa. Marrasuun alussa 2017 seura rikkoi omissa nimissään olleen perättäisten tappiottomien otteluiden ennätyksen Britanniassa. Ennätys oli kestänyt 100 vuoden ajan. Tappiottomien otteluiden putki katkesi lopulta 69 otteluun joulukuun alussa, kun Celtic hävisi Heartsille. Celticin toinen ja Celticin seitsemäs perättäinen liigamestaruus Rodgersin alaisuudessa varmistui 29. huhtikuuta, kun arkkivihollinen Rangers FC kaatui murskaavasti 5-0. Skotlannin liigacupissa Celtic eteni jälleen loppuotteluun, jossa voitti Motherwellin 2-0. Mestarien liigassa Celtic oli vaisumpi ja voitti vain yhden alkulohko-otteluistan RSC Anderlechtiä vastaan, mutta eteni sen turvin Eurooppa-liigan pudotuspeleihin. Celticin tie katkesi kuitenkin ensimmäisellä pudotuspelikierroksella, kun Zenit oli parempi yhteismaalein 3-1.Rodgersilla on kaksi lasta, tytär Mischa ja poika Anton, joka on myös jalkapalloilija. Brendan ja Susan Rodgers muuttivat erilleen kesällä 2014. Avioero astui voimaan joulukuussa 2015 ja helmikuussa 2016 Rodgers kihlautui 33-vuotiaan Charlotte Searlen kanssa. Rodgers ja Searle avioituivat Loch Lomondissa kesäkuun alussa 2017.


title: Kesyhanhi

text: Kesyhanhi on nimitys, jota käytetään ihmisen kotieläimikseen kesyttämistä hanhista. Useimmat kesyhanhet polveutuvat eurooppalaisesta merihanhesta ("Anser anser"), osa puolestaan aasialaisesta joutsenhanhesta eli kyhmyhanhesta ("Anser cygnoides"). Hanhia on käytetty kotieläiminä jo 4 000 vuotta sitten Egyptissä.


title: Kesyhanhi

text: Hanhia jalostettaessa on valittu mahdollisimman suuria yksilöitä, minkä vuoksi kesyhanhi voi painaa jopa 10 kilogrammaa, kun taas sen kantamuoto merihanhi painaa noin vain 4 kiloa. Tämä on vaikuttanut hanhien ruumiinrakenteeseen: siinä missä villihanhien takapää on vaakasuora ja ohut, kesyhanhien takapäähän kertyy runsaasti rasvaa, mikä tekee niistä paksuja ja pakottaa linnun liikkumaan enemmän suorassa asennossa. Tämä takapainoisuus myös estää kesyjä hanhia lentämästä.


title: Kesyhanhi

text: Hanhia on pidetty aikojen saatossa kotieläimenä lihan, munien ja höyhenten vuoksi. Lisäksi hanhenmaksaa valmistetaan ruoaksi. Hanhenmaksan tuotantomenetelmiä pidetään kuitenkin eettisesti julmina, sillä hanhia pakkoruokitaan ennen teurastusta, jotta maksa kasvaisi suuremmaksi.


title: Martti Lipponen

text: Martti Lipponen (s. 1952) on Vantaan keskushallinnon apulaiskaupunginjohtaja, joka toimii va. kaupunginjohtajana 16.9.2011 alkaen, sen jälkeen kun Jukka Peltomäki erosi tehtävästä. Lipponen toimi va. kaupunginjohtajana ennen Peltomäen valintaa maalis-toukokuussa 2011, sekä ennen kuin Juhani Paajanen valittiin kaupunginjohtajaksi vuonna 2002. Koulutukseltaan hän on kauppatieteiden maisteri. Hänen on poliittiselta taustaltaan kokoomuslainen.


title: Martti Lipponen

text: Ennen tuloa Vantaan apulaiskaupunginjohtajaksi 1999 Martti Lipponen työskenteli johtajana SKOP-pankissa ja Mancon Oy:ssä


title: Me Wokkivihannekset

text: Me Wokkivihannekset on vuonna 2008 perustettu suomalainen ramopunk-punkrock-yhtye, joka laulaa suomeksi. Yhtyeen jäsenet ovat kotoisin Ilmajoelta, Etelä-Pohjanmaalta.


title: Me Wokkivihannekset

text: Me Wokkivihannekset on perustettu Ilmajoella vuonna 2008. Yhtyeen tarkoituksena oli soittaa yhdessä yksinkertaista punkrockia The Ramonesin hengessä. Yhtye osallistui paikallisiin bändi-iltoihin ja bändikilpailuun saavuttaen näin pienen suosion paikallisen nuorison keskuudessa. Internetiin ilmestyneiden videoiden avulla he saavuttivat Mika Vesterisen huomion ja useiden tiedusteluiden jälkeen yhtye saikin omat alasivunsa Vesterisen ramopunk-sivustolle alkuvuodesta 2009. Yhtyeen ensimmäinen esiintyminen ramopunk-väelle tapahtui Haukivuorella vuonna 2009 järjestetyllä Ramopunk-piknikillä. Samassa tapahtumassa yhtyeen jäsenet jakoivat itse äänittämäänsä ja polttamaansa Demo-EP:tä nimeltä "Ulos mun teeveestä".


title: Me Wokkivihannekset

text: Tämän jälkeen yhtye onkin esiintynyt erilaisissa tapahtumissa, joista tärkeimmäksi voidaan mainita esiintyminen esikuviensa seurassa maineikkaalla Tavastia-klubilla maaliskuussa 2011. Muita esiintyjiä olivat Himanes, Rehtorit, Pojat, Luonteri Surf ja Ne Luumäet.


title: Me Wokkivihannekset

text: Yhtye esiintyi Tavastia-klubilla uudelleen 11. marraskuuta 2011 Jari Marjalan kirjanjulkaisun yhteydessä mukanaan Vandaalit ja Ne Luumäet.


title: Me Wokkivihannekset

text: Me Wokkivihannekset osallistuivat Ramoviisut-kilpailuun vuonna 2010 ja voittivatkin sen kappaleellaan ”Inno No Senomar”, joka on julkaistu "Sä & Mä" -EP:llä vuonna 2011.


title: Me Wokkivihannekset

text: Yhtyeellä on oma lukunsa Jari Marjalan syksyllä 2011 ilmestyneessä kirjassa, joka keskittyy ramopunk-ilmiöön Suomessa.


title: Me Wokkivihannekset

text: Yhtyeen esikuvia ovat muun muassa The Ramones, Misfits, Ne Luumäet, Himanes, Häiriköt, Pojat, Iskuryhmä, Blink-182, Green Day, Eppu Normaali, The Knob ja The Tarjas.


title: Kanankirppu

text: Kanankirppu eli lintukirppu ("Ceratophyllus gallinae") on pienikokoinen lintujen ulkoloinen, joka voi siirtyä myös ihmiseen.


title: Kanankirppu

text: Kanakirput ovat 1–3 mm pitkiä, eikä niillä ole siipiä. Aikuiset elävät linnun höyhenten välissä ja syövät isäntäeläimen verta. Toukat kasvavat linnunpesissä, missä emot ruokkivat niitä veriulosteilla. Kanoihin liittyvästä tieteellisestä ja suomalaisesta nimestään huolimatta se loisii monissa muissakin lintulajeissa, Euroopassa etenkin kolopesijöissä kuten tali- ja sinitiaisissa. Linnun tai linnunpesän ulkopuolella kirput eivät elä kovin pitkään, ja ne lisääntyvät vain linnunpesissä. Kun lintu lähtee pesästä, kirput jäävät sinne kotelovaiheeseen, ja kuoriutuvat seuraavana kesänä, kun lintu palaa samaan pesään. Kanaloissa pesät ovat jatkuvasti käytössä, joten kirput voivat lisääntyä ympäri vuoden.


title: Kanankirppu

text: Kirpun puremat aiheuttavat ihmisessä punaisia paukamia, jotka voivat kestää viikon ajan. Näppyjä tulee niille ihmisille, jotka ovat kirpuille allergisia. Yhden herkistymisen jälkeen näppylöitä tulee myös seuraavana kesänä.


title: Oleksandr Saliuk, Jr.

text: Oleksandr Saliuk, Jr (s. 16. heinäkuuta 1978 Kiova) on ukrainalainen ralliautoilija.


title: Oleksandr Saliuk, Jr.

text: Saliuk voitti Ukrainan kansallisen rallisarjan mestaruuden vuosina 2006, 2007, 2009 ja 2010. Vuonna 2011 Saliuk debytoi rallin MM-sarjassa Turkin rallissa, jossa hän keskeytti. Vuonna 2011 Saliuk kilpaili PWRC-luokassa Mitsubishi Lancerilla. Hän ajoi ensimmäiset MM-pisteensä Australian rallissa sijoittumalla kahdeksanneksi, saavuttaen neljä pistettä.


title: LÉ Fola

text: LÉ Fola (viirinumero CM12) oli Irlannin laivaston Ton-luokan miinanraivaaja, joka oli valmistunut Britannian kuninkaallisen laivaston miinanraivaajaksi HMS Blaxtoniksi. Se nimettiin legendaarisen Tuatha Dé Danannin kuningattaren Folan mukaan. Se otettiin laivaston palvelukseen 23. helmikuuta 1971 Gibraltarilla ensimmäisenä päällikkönään J. Deasy.


title: LÉ Fola

text: Alus lähti 20. maaliskuuta sisaraluksen "LÉ Banban" kanssa Välimereltä kohti Irlantia, mutta ne joutuivat hakeutumaan myrskyltä suojaan Lissaboniin. Alukset saapuivat lopulta 29. maaliskuuta Irlantiin. Se myytiin romutettavaksi Espanjaan 1987.


title: Makkarakalat

text: Makkarakalat ("Badidae") on ahvenkaloihin kuuluva kalaheimo. Heimon lajeja tavataan Kaakkois-Aasian makeista vesistä.


title: Makkarakalat

text: Makkarakaloihin luetaan nykyisin kuuluvaksi 15 lajia kahdessa suvussa. Lajeja ovat muun muassa makkarakala ("Badis badis") ja tulimakkarakala ("Dario dario"). Aikaisemmin makkarakalalajien katsottiin olevan osa lehväkalojen heimoa ("Nandidae"), josta se erotettiin omaksi heimokseen vuonna 1968. Suku "Dario" siirrettiin tähän heimoon vuonna 2002. Eräät kalatieteilijät, muun muassa Joseph S. Nelson, luokittelevat makkarakalat edelleen osaksi lehväkaloja alaheimona "Badinae".


title: Makkarakalat

text: Makkarakalat ovat ulkonäöltään pitkulaisia kaloja. Ne ovat varsin pienikokoisia, noin 2,0–8 cm pitkiä. Makkarakalat ovat värikkäitä ja pystyvät myös vaihtamaan väriään suhteellisen nopeasti. Makkarakaloilla ei ole lainkaan hampaita, vaan niiden tilalla on erityinen luu. Makkarakalalajien poikasilla on erityinen tarttumaelin ja munat ovat tuppimaisessa suojuksessa, joka on kuitumaista erittäin tarttuvaa ainetta.


title: Makkarakalat

text: Makkarakaloja tavataan hitaahkosti virtaavista puroista ja pienistä lammista. Ne ovat yleisiä Nepalissa, Intiassa ja Bangladeshissa Ganges-, Brahmaputra- ja Mahanadijokien valuma-alueilla ja "Dario"-suvun lajit elävät Iravadijoessa Myanmarissa ja Kiinassa. Kalojen ravintoa ovat pienet selkärangattomat eläimet. Eräitä lajeja, kuten makkarakalaa ja tulimakkarakalaa, pidetään myös akvaariokaloina.


title: Äidittömät

text: Äidittömät on Jack Witikan ohjaama suomalainen elokuva vuodelta 1958. Se perustuu Walentin Chorellin menestysnäytelmään "De moderlösa", joka liittyy 1950-luvun absurdin näytelmän aaltoon. Witikka ohjasi ensin näytelmän teatterissa, ja samoja näyttelijöitä käyttäen hän teki elokuvankin.


title: Äidittömät

text: Äiti on kyllästynyt olemaan pelkkä perheensä palvelija ja lavastaa katoamisensa. Professori-isä ja hänen poikansa syventyvät muinaisintialaisen rakkausrunouteen niin, että äidin katoaminen jää heiltä havaitsematta. Äiti palaa yksityisetsiväksi naamioituneena tutkimaan omaa katoamistaan, eikä sen paremmin isä kuin poikakaan tunnista häntä.


title: Äidittömät

text: Aikalaisarvioissa moitittiin elokuvan teatterimaisuutta. Paula Talaskivi kirjoitti: ”Witikka on siirtänyt filminauhalle näytelmäesityksen suunnilleen sellaisenaan.” Sitä kuitenkin pidettiin kiinnostavana kokeiluna. Ansa Ikosen näyttelijäntyö pääsee kriitikon mukaan edukseen verrattuna teatterissa nähtyyn, jossa hän jäi alakynteen.


title: Äidittömät

text: Myöhemmin televisioesityksen yhteydessä on saanut kiitosta erityisesti Heikki Savolaisen roolisuoritus. "TV-Maailman" Henri Waltter Rehnströmin mukaan Maikki Länsiön roolityö ylinäyteltynä kotiapulaisen on taitavaa. Elokuvan kohtauksiin sisältyy hänen mukaansa ovelan eroottisia piilomerkityksiä.


title: Ton-luokka

text: Ton-luokka oli Britannian Kuninkaallisen laivaston miinanraivaajaluokka, jonka 119 alusta John I. Thornycroft and Company valmisti 1950-luvulla. Alukset palvelivat kuninkaallisessa laivastossa aina vuoteen 1994 saakka, mutta sen lisäksi ne palvelivat Etelä-Afrikan, Australian, Irlannin, Argentiinan, Ghanan, Intian, Malesian ja Uuden Seelannin laivastoissa.


title: Ton-luokka

text: Alukset oli suunniteltu mataliin vesiin kuten rannikoille ja jokisuihin, satama-altaisiin asetettujen pohjamiinojen raivaukseen, johon palveluksessa olleet Algerine-luokan miinanraivaajat eivät enää kyenneet.


title: Ton-luokka

text: Aluksista viisitoista ensimmäistä eli M1101-1115 tilattiin 9. syyskuuta 1950 ja niiden nimiksi piti tulla erivärisiä hyönteisiä kuten Red Ant, Blue Ant, Green Ant, Golden Ant, Red Aphis, Blue Aphis, Green Aphis, Golden Aphis jne. Kaksi seuraavaa M1116-M1117 tilattiin 20. lokakuuta ja niiden nimiksi piti tulla Golden Beetle ja Red Butterfly. Kolmas erä M1118-M1127 tilattiin 4. huhtikuuta 1951 ja neljäs M1128-M1144 28. syyskuuta. Alusten nimiksi otettiin kylät maaliskuussa 1952. Vuoden 1952 tilaukset tehtiin 14. helmikuuta (M1145-M1149), 19. maaliskuuta (M1150-M1151), 21. huhtikuuta (M1152-M1154), 22. maaliskuuta (M1155-M1167) ja 17. kesäkuuta (M1168-M1186).


title: Martin I

text: Martin I oli Aragonian kuningas vuosina 1395–1410 veljensä Jaakko I:n jälkeen.


title: Martin I

text: Martin toimi isänsä Pietari IV:n sijaishallitsijana Sisiliassa, jolloin hän tosiasiallisesti käytti Sisilian kuninkaan arvonimeä. Sisilian aateliset vastustivat Martinia, eikä hän kyennyt saamaan saarta hallintaansa. Martin palasi Aragoniaan saatuaan Aragonian kruunun ja luovutti Sisilian pojalleen Martin nuoremmalle. Näin sisialaisille tunnustettiin autonomia, mikä käytännössä tarkoitti itsenäisyyttä ja Aragonian kanssa tehdyn valtioliiton purkautumista.


title: Martin I

text: Myös Aragonian puolella Martin kohtasi vastustusta. Martinin matkatessa Sisiliasta mantereelle Foix’n kreivi Mathieu kieltäytyi hyväksymästä Pietari IV:n testamenttia ja julistautui kruununtavoittelijaksi. Vaatimuksia tehostaakseen hän aloitti raivoisan kapinan, mutta joutui kuitenkin pian palaamaan omille tiluksilleen. Matkansa aikana kesällä 1397 Martin vieraili Avignonissa vastapaavi Benedictus XIII:n luona ja lupasi tälle täyden tukensa. Kun Ranska sanoutui irti kuuliaisuudesta vastapaaville ja lähetti joukkoja Avignoniin, Martin vastasi lähettämällä laivastonsa Benedictuksen avuksi ja kirkollinen hajaannus jatkui.


title: Martin I

text: Martin nuorempi sai Sisilian rauhoitettua, mutta hän kuoli heinäkuussa 1409. Tämä aiheutti kiivaan taistelun tulevasta vallanperimyksestä, sillä Martin vanhemmalla ei ollut muita laillisia perillisiä ja pian kävi ilmi, ettei Aragonian ylhäisö hyväksyisi kruunun antamista aviottomalle pojalle. Uuden perillisen syntymän toivossa kuningas avioitui vuoden 1409 syyskuussa Margarita de Pradesin kanssa. Myös vastapaavi Benediktus XIII otti voimakkaasti kantaa kruununperimykseen saadakseen itselleen mieluisan ehdokkaan kuninkaaksi.


title: Martin I

text: Martin I:n kuollessa 31. toukokuuta 1410 hänelle ei kuitenkaan ollut syntynyt perillistä, eikä hän myöskään ollut tehnyt selkeää päätöstä monien mahdollisten perijäehdokkaiden väliltä. Kahden vuoden riitelyn ja taistelun jälkeen yhdeksänmiehinen komitea valitsi 28. kesäkuuta 1412 kuninkaaksi Martinin langon Fernando de Antequeran, joka tuli hallitsemaan nimellä Ferdinand I vuosina 1412–1416.


title: Finn

text: Finn voi tarkoittaa seuraavia:


title: Ferdinand I (Aragonia)

text: Ferdinand I oli Aragonian kuningas vuosina 1412–1416 lankonsa Martin I:n kuoltua ilman laillista perillistä. Hän oli Kastilian kuninkaan Henrik III:n (1390–1410) veli ja tämän kuoltua alaikäisen Juhana II:n sijaishallitsija yhdessä pojan äidin Lancasterin Catalinan kanssa.


title: Ferdinand I (Aragonia)

text: Ferdinandin tie kuninkaaksi ei ollut yksiselitteinen, sillä vuonna 1410 kuollut Martin I ei ollut nimennyt seuraajaansa. Tämä aiheutti riitelyä ja sotimista kahden vuoden ajan, kunnes vallanperimystä pohtinut komitea asettui vuonna 1412 Ferdinandin kannalle. Urgelin kreivi Jaume ei kuitenkaan hyväksynyt päätöstä, vaan nousi kapinaan keväällä 1413. Saamatta tukea liittolaisiltaan hän joutui vetäytymään Balaguerin linnaan ja antautumaan muutaman kuukauden piirityksen jälkeen. Ferdinand kohteli kapinallista hyväntahtoisesti, eikä riistänyt hänen henkeään, vaan vangitsi kreivin ja takavarikoi tämän omaisuuden.


title: Ferdinand I (Aragonia)

text: Paavin ja vastapaavin taistelussa Ferdinand asettui lopulta Benediktus XIII:ta vastaan tammikuussa 1416. Hän oli Benediktuksen viimeinen merkittävä tukija, mutta kuningas ei ennättänyt nähdä kirkollisen hajaannuksen ratkaisua, sillä hän kuoli 2. huhtikuuta 1416 vain neljä vuotta hallittuaan.


title: Ferdinand I (Aragonia)

text: Ferdinand I:n kuoltua tuli Aragonian kuninkaaksi hänen poikansa Alfonso V (1416–1458), jonka aikana hallitusvastuu siirtyi vastapaavi Benediktus XIII:n veljenpojanpojan Alvaro de Lunan käsiin.


title: Walter Renkonen

text: Walter Olof Streng-Renkonen; sukunimi vuoteen 1930 "Streng", vuodesta 1940 "Renkonen" (19. kesäkuuta 1876 Mikkeli – 16. heinäkuuta 1959 Helsinki) oli suomalainen kielitieteilijä, lyseon lehtori ja professori. Hän julkaisi teoksiaan myös nimillä "Walter O. Streng", "W. O. Streng-Renkonen", "W. O. Renkonen" ja "Walter O. Renkonen".


title: Walter Renkonen

text: Streng-Renkosen vanhemmat olivat lehtori Anton Olof Streng ja Jenny Sofia Mathilda Sundeberg. Hän pääsi ylioppilaaksi 1895 Mikkelin lyseosta ja opiskeli Helsingin yliopistossa valmistuen filosofian kandidaatiksi 1899, maisteriksi 1900, lisensiaatiksi 1904 ja tohtoriksi 1922.


title: Walter Renkonen

text: Streng-Renkonen toimi Sortavalan lyseon saksan- ja ranskankielen vt. lehtorina 1904–1905 ja lehtorina 1905–1910 sekä Turun suomalaisen lyseon lehtorina 1910–1924 ja Turun suomalaisen klassillisen lyseon vanhempana lehtorina 1924–1942. Hän oli Turun yliopiston saksan ja ranskankielen vt. lehtorina 1922–1925, saksan ja ranskan kielen dosenttina 1925–1942 sekä romaanisen kielitieteen ylimääräisenä professorina 1942–1949. Streng-Renkonen hoiti romaanisen kielitieteen professorin opetus- ja tutkimusvelvollisuuksia jo vuodesta 1931 alkaen.


title: Walter Renkonen

text: Streng-Renkonen julkaisi kielitieteellisiä tutkimuksia sekä ranskan, saksan ja italian kielen oppi- ja sanakirjoja.


title: Walter Renkonen

text: Walter Streng-Renkonen oli naimisissa vuodesta 1903 Elna Maria Lindbladin (k. 1959) kanssa. Luonnontutkija ja lehtori Yrjö Olavi Renkonen (1907–1959) oli heidän poikansa. Streng-Renkosen vanhempi veli oli arkkiatri ja Helsingin yliopiston bakteriologian ja serologian professori Oswald Renkonen (1872–1951).


title: Finn (nimi)

text: Finn on miehen etunimi.


title: Finn (nimi)

text: Nimen alkuperä on kahtalainen. Pohjoismaissa se johtuu suomalaisia, aikoinaan myös saamelaisia tarkoittavasta sanasta "finn". Toisaalta Irlannissa se on muunnos muinaiskelttiläisestä nimestä "Fionn", joka merkitsee "valkoista" tai myös "reilua" ja jonka on tehnyt nimenä suosituksi irlantilaisen mytologian hahmo Finn mac Cumhaill.


title: Finn (nimi)

text: Suomessa nimi Finn on 1900-luvun alusta syyskuuhun 2017 mennessä annettu noin 280 henkilölle. Finnin nimipäivä on suomenruotsalaisen kalenterin mukaan 26. syyskuuta.


title: Väinö Olkkonen

text: Väinö Arvi Olkkonen (15. maaliskuuta 1909 Viipurin pitäjä – 7. maaliskuuta 1965 Jyväskylä) oli suomalainen kirjailija ja suomentaja.


title: NAL Palvelut

text: NAL Palvelut Oy on nuorten asumisen asiantuntijärjestöjen omistama yhtiö, joka tuottaa ja myy asumisen sisältöpalveluja, erityisesti tuettua asumista Helsingissä, Espoossa sekä muualla eteläisessä Suomessa.


title: NAL Palvelut

text: NAL Palveluiden tarjoama tuetun asumisen palvelu on tarkoitettu 16-25-vuotiaille, itsenäistymisessä ja itsenäisen asumisen aloittamisessa tukea tarvitseville nuorille ja nuorille aikuisille. Palvelu koostuu arviointijaksosta sekä kolmesta eri vahvuisesta tukipaketista, joista räätälöidään asiakkaan tarpeita vastaava palvelukokonaisuus. Palvelu tuotetaan lähtökohtaisesti asiakkaan kotiin. Tarvittaessa asiakkaalle järjestetään vuokra-asunto esimerkiksi NAL-nuorisoasunnoista.


title: NAL Palvelut

text: Vuonna 2009 perustetusta NAL Palveluista valtaosan omistaa Nuorisoasuntoliitto ry.


title: YORP-ilmiö

text: YORP-ilmiö eli Yarkovsky–O’Keefe–Radzievskii–Paddack–ilmiö (nimetty havaitsijoidensa mukaan) on auringon säteilyn paineesta johtuva ilmiö, joka muuttaa pienten taivaankappaleiden pyörimisnopeuksia, pyörähdysakselin suuntaa ja joskus myös pyörimissuuntaa. Se vaikuttaa esimerkiksi pieniin asteroideihin, joiden pyörimisnopeuksista ollaan päätelty ilmiön olemassaolo. YORP-ilmiö johtuu siitä kun epäsäännöllisen kappaleen pinnasta on sen pyöriessä eri aikoina eri kokoinen alue Auringon valaisemana ja lämmittämänä. Suuremmasta alueesta säteilee enemmän infrapunasäteilyä kuin pienemmistä alueista ja tämä epätasaisuus säteilyssä muuttaa kappaleen pyörähdysaikaa. YORP-ilmiöllä ei ole vaikutusta pyöreisiin tai suuriin kappaleisiin. Ilmiö voi sekä kasvattaa että hidastaa pyörähdysaikaa.


title: YORP-ilmiö

text: Vuonna 2007 saatiin ensimmäiset suorat havainnot YORP:ista. Maan lähelle tulevien asteroidien 1862 Apollo ja (54509) 2000 PH pyörähdysajoissa havaittiin muutoksia. 2000 PH:n pyörähdysajan havaittiin neljän vuoden havaintoaineiston perusteella jatkuvasti kasvavan YORP-ilmiön mukaisella tavalla. Tästä syystä 2000 PH on nykyään saanut nimen 54509 YORP. YORP-ilmiö selittää poikkeavuudet alle 10 kilometrin läpimittaisten asteroidien pyörimisessä, sekä niiden kuiden syntymekanismin. Kun pienen kappaleen pyörähdysaika kasvaa hyvin suureksi, sen päiväntasaajalta irtoaa materiaa, joka kerääntyy sitä kiertäväksi kuuksi.


title: Juhana II (Aragonia)

text: Juhana II oli Aragonian kuningas vuosina 1458-1479 veljensä Alfonso V:n jälkeen. Isänsä Ferdinand I:n kruunajaisissa vuonna 1414 Juhana oli nimetty Sisilian käskynhaltijaksi.


title: Juhana II (Aragonia)

text: Juhana nai vuonna 1420 Navarran kuninkaan Kaarle III:n tyttären ja kruununperijän Blankan, ja kuningasveljen Alfonso V:n poissa ollessa Juhana ja toinen veli Henrik ajautuivat kiistaan Kastilian herruudesta. Kun Juhana oli Navarrassa juhlimassa häitään, Henrik päätti ratkaista kiistan voimakeinoin. Hän valtasi Kastilian kuninkaan Juhanan linnan ja sai tämän hetkeksi vangikseen. Aragonian infanttien ja Kastilian välisen riidan pääarkkitehti oli Alvaro de Luna, Kastilian kuninkaan neuvonantaja, joka vähitellen sai kaiken vallan haltuunsa.


title: Juhana II (Aragonia)

text: Juhanasta tuli vaimonsa kruununperijän aseman kautta Navarran kuningas vuonna 1425. Alfonso V:n kuoltua Napolin peri hänen avioton poikansa Ferrante ja lopun valtakuntaa Juhana II, joka oli jo Navarran kuningas. Juhana alkoi pian suunnitella Kastilian valtausta ja siten koko niemimaan yhdistämistä oman valtansa alle. Vaikka hänellä olikin Kastiliassa tukijoita, monet katalaanit vieroksuivat häntä. Juhanan onnistui lopulta järjestää Kastilian kuninkaan Henrik III:n sisaren ja kruununperijän Isabellan ja oman poikansa Ferdinand II:n avioliitto, mikä lopulta yhdisti Espanjan.


title: Ealdred

text: Ealdred tai Aldred (k. 1069) oli englantilainen kirkonmies ja Yorkin arkkipiispa. Piispa Leofgarin kuoltua 1056 päätettiin, että Ealdred ottaisi vastuulleen oman hiippakuntansa Worcesterin lisäksi Herefordin. Vuonna 1058 ensimmäisenä englantilaisena piispana hän teki pyhiinvaelluksen Jerusalemiin.


title: Ealdred

text: Ealdred syntyi todennäköisesti Länsi-Englannissa ja oli mahdollisesti sukua edeltäjälleen Worcesterin piispa Lyfing Winchesterläiselle. Hän oli Edvard Tunnustajan neuvonantaja ja kunnostautui myös sotilasjohtajana. Vuonna 1046 hän johti epäonnistunutta retkikuntaa walesilaisia vastaan.


title: Ealdred

text: Ealdred kruunasi Vilhelm Valloittajan kuninkaaksi joulupäivänä 1066. Hän kuoli 11. syyskuuta 1069.


title: Arvi Emil Jännes

text: Arvi Emil Jännes (1. toukokuuta 1930 – 21. elokuuta 1954) oli suomalainen runoilija ja suomentaja.


title: Arvi Emil Jännes

text: Jänneksen vanhemmat olivat lääketieteen lisensiaatti Niilo Edvard Martti Jännes, ent. Genetz (1890–1974) ja Elli Tellervo Grotenfelt (1895–1968). Niilo Jännes oli senaattori ja kirjailija Arvid Oskar Gustav Genetzin poika ja Elli Grotenfelt Helsingin yliopiston filosofian professori Arvid Grotenfeltin tytär. Vuonna 1954 Elli ja Niilo Jännes lahjoittivat 100 000 markkaa Yhteiskunnallisen Korkeakoulun oppilaskunnalle "Arvi Emil Jänneksen muistorahastoksi". Rahaston varoista jaettiin vuodesta 1956 alkaen palkintoja oppilaskunnan vuosittain järjestämien harrastuskilpailujen runosarjan voittajille. Oppilaskunnan toimintaa jatkava Tampereen yliopiston ylioppilaskunta Tamy järjestää edelleen vuosittain "Arvi Emil Jänneksen kirjoituskilpailun".


title: Jääpallon SM-sarjakausi 1984–1985

text: Jääpallon Suomen mestaruus 1985 ratkaistiin kaksinkertaisen sarjan päätteeksi pelatuilla play off -otteluilla. Porvoon Akilles voitti mestaruuden. Samalla katkesi Oulun Luistinseuran kolme vuotta kestänyt mestaruusputki. Vastus sai hopeaa ja OLS jäi pronssille. Runkosarjan voittaja HIFK jäi ilman mitalia.


title: Jääpallon SM-sarjakausi 1984–1985

text: JPS putosi sarjasta suoraan ja Kampparit karsinnan jälkeen. Sarjaan nousivat Lappeenrannan Veiterä ja Rovaniemen Palloseura.


title: Jääpallon SM-sarjakausi 1984–1985

text: Välierät pelattiin kaksiosaisina ja ne aloitettiin runkosarjassa heikommin menestyneen kotikentällä.


title: Jääpallon SM-sarjakausi 1984–1985

text:
10.maaliskuuta 1985 Seinäjoki, Seinäjoen tekojäärata
Akilles: Lenneth Lindholm, Jouni Juvani; David Lindström, Lars-Erik Hjelt, Rainer Vilén, Risto Tammilehto, Pekka Vuorinen, Bill Snell, Kari Helin, Pasi Salminen, Timo Jalonen, Christer Johansson, Pekka Vartiainen, Harri Laakkonen, Peter Stenberg, Magnus Smeds, Vesa Hietanen, Valeri Aleksejev. Valmentaja Markku Vainio.


title: Ridge Racer Unbounded

text: Ridge Racer Unbounded on suomalaisen Bugbear Entertainmentin kehittämä "Ridge Racer" -sarjan ajopeli.


title: Ridge Racer Unbounded

text:
Peli on julkaistu maaliskuussa 2012 Microsoft Windowsille, PlayStation 3:lle ja Xbox 360:lle.
Peli on ensimmäinen "Ridge Racer" -pelisarjan peli, joka julkaistiin Windowsille.


title: Ridge Racer Unbounded

text: "Ridge Racer Unbounded" on Shatter Bay -nimiseen kaupunkiin sijoittuva ajopeli, jossa nopean ajamisen lisäksi on tärkeässä osassa driftaukseen perustuva ajomekaniikka sekä kaupunkiympäristön dynaaminen tuhoutuminen. Driftaaminen ja ympäristön tuhoaminen kasvattavat tuhomittaria. Tämän täyttyessä pelaaja voi käynnistää tuhovoiman, joka edesauttaa kanssakilpailijoiden autojen romuttamista.


title: Ridge Racer Unbounded

text: "Ridge Racer Unbounded" sisältää myös helppokäyttöisen kenttäeditorin.


title: Ridge Racer Unbounded

text: Pelissä on musiikkia muun muassa Skrillex ja Crystal Method artisteilta.


title: Ridge Racer Unbounded

text: GameSpot antoi pelille arvosanan 8/10.


title: 54509 YORP

text: 54509 YORP on pikkuplaneetta, joka kuuluu Maan lähelle tuleviin Apollo-tyypin asteroideihin. Se löydettiin LINEAR-ohjelmalla vuonna 2000. Pikkuplaneetta sai nimensä YORP-ilmiön mukaan, sillä se oli ensimmäinen pikkuplaneetta, jossa havaittiin suoraan ilmiön mukainen pyörimisen muutos. Ennen kuin tämä asteroidi sai nimensä se tunnettiin väliaikaisella tunnuksella 2000 PH5. Koska YORP:in absoluuttinen magnitudi (H) on 22,56, sen läpimitta on todennäköisesti välillä 85–190 metriä. Tämän pikkuplaneetan pyörähdysaika on hyvin lyhyt, vain noin 0,20 tuntia.


title: Juhana II (Kastilia)

text: Juhana II (6. maaliskuuta 1405 – 20. heinäkuuta 1454) oli Kastilian kuningas vuosina 1406–1454 isänsä Henrik III:n jälkeen. Juhana oli isänsä kuollessa vain kaksivuotias, ja alaikäisyyden aikana sijaishallitsijoina toimivat hänen äitinsä Lancasterin Catalina ja setänsä Aragonian kuningas Ferdinand I. Catalina oli hallitsijana kuolemaansa 1418 saakka. Vuosi sen jälkeen Juhana julistettiin täysi-ikäiseksi ja kykeneväksi itse hallitsemaan.


title: Juhana II (Kastilia)

text: Hallitsijana Juhana oli heikko ja tahdoton, ja koko hänen hallituskauttaan leimasi epäjärjestys ja vallanhimoisten valtionhoitajien keskenäinen kamppailu. Tärkein näistä oli Álvaro de Luna, joka vakaasti hallitsi kuninkaan mieltä ja tahtoa. Vaikka Luna ajettiin välillä pois hovista, hän sai pian palata, sillä kuninkaan omat hallitsemisyritykset syöksivät maan sekasortoon. Kastilian ylimystö kuitenkin tuki Lunaa, joka solmi vuonna 1430 viisivuotisen rauhansopimuksen Aragonian kanssa ja ryhtyi sen jälkeen sotaan Granadan maureja vastaan.


title: Juhana II (Kastilia)

text: Juhana ei itse kyennyt vastustamaan voimakasta kansleriaan, mutta hänen toinen vaimonsa Isabella sai aikaan Lunan pidätyksen ja teloituksen vuonna 1453. Juhana II kuoli 20. heinäkuuta 1454 ja jätti maansa hallinnon raunioiksi ja kansan jakautuneeksi. Kuninkaaksi hänen jälkeensä nousi Henrik IV (1454–1474), heikko hallitsija, jonka taustalla hääri Juan Pacheco, joka näki itsessään Lunan työn jatkajan.


title: HMS Fantome

text: HMS Fantome on ollut viiden Britannian Kuninkaallisen laivaston aluksen nimenä.


Ankhesenamon


title: Ankhesenamon

text: Ankhesenamon (n. 1348–1324 eaa.) oli muinaisen Egyptin kuningatar, Akhenatenin (Ekhnatonin) tytär ja Tutankhamonin puoliso. Hänen alkuperäinen nimensä oli "Ankhesenpaaten", mutta se muutettiin Ankhesenamoniksi sen jälkeen, kun Akhenatonin uskonnolliset uudistukset hylättiin ja Egyptissä palattiin vanhaan uskontoon.


title: Ankhesenamon

text: Kun Tutankhamon oli kuollut, Ankhesenamon lähetti heettiläisten kuningas Suppiluliumalle kirjeen, jossa hän pyysi, että tämä lähettäisi yhden pojistaan hänelle aviomieheksi, koska hänellä ei ollut poikaa eikä hän halunnut mennä uuteen avioliittoon palvelijansa kanssa. Tapauksesta kerrotaan heettiläisten valtakunnan arkistosta löytyneessä asiakirjassa. Heettiläinen prinssi Zannanna lähtikin matkalle kohti Egyptiä, mutta maassa valtaa tavoitelleen Horemhebin käskystä hänet surmattiin matkan varrella. Seurauksena tapauksesta oli sota Egyptin ja heettiläisten välillä.


title: Zeil

text: Zeil ("Die Zeil") on keskeinen kauppakatu Frankfurt am Mainin keskustassa, Innenstadtin kaupunginosassa Mainjoen pohjoispuolella. Sen pituus on noin 1,2 kilometriä.


title: Zeil

text: Zeilin historia alkaa 1100-luvulta. Se on ollut Saksan tunnetuimpia kauppakatuja 1800-luvun lopulta alkaen. Aiemmin katu oli kuulu kestikievareistaan ja barokin sekä klassismin kausina rakennetuista palatseistaan. Zeilin läntinen osa muutettiin kävelykaduksi 1970-luvulla; lännessä se rajoittuu Hauptwachen aukioon ja idässä vastaavasti Konstablerwachen aukioon. Zeilin itäinen osa (Neue Zeil eli "Uusi Zeil") sijaitsee yhdyskatu Konstablerwachen ja kehäkatu Friedberger Anlagen (Cityring) välillä. Neue Zeil on lähinnä virastokatu. Sen varrella sijaitsevat muun muassa keskikaupungin poliisiasema ja kaupunginkirjasto.


title: Zeil

text: Zeilin läntisen osuuden varrella sijaitsee helmikuussa 2009 avattu kauppakeskus MyZeil, jonka suunnitteli arkkitehti Massimiliano Fuksas. Toinen suuri kauppakeskus, kymmenkerroksinen Zeilgalerie, avattiin syyskuussa 1992. Zeilin varrella on myös kaksi tavarataloa ja lukuisia pienempiä kauppaliikkeitä.


title: Zeil

text: Zeil sijaitsee erinomaisten maanalaisten raideliikenneyhteyksien varrella. Sekä Hauptwache että Konstablerwache ovat Frankfurtin metron keskeisiä risteysasemia (U-Bahn-Strecke C).


title: Fire

text: Fire tai Fires voi viitata seuraaviin:


title: Fire

text: Artistit:


title: Fire

text: Albumit:


title: Fire

text: Kappaleet:


title: Fire

text: Levy-yhtiöt:


title: Fire

text:
Kirjat:
Elokuva:
Televisio:
Teatteri:


title: Alkuasunnot

text: Alkuasunnot Oy on yleishyödyllinen vuokrataloyhtiö, joka rakennuttaa ja vuokraa nuorisoasuntoja. Yhtiön omistaa valtakunnallinen nuorisoasumisen etujärjestö Nuorisoasuntoliitto ry.


title: Alkuasunnot

text: Alkuasuntojen asunnot rakennetaan arava- tai korkotuki-lainoituksella sekä Veikkauksen avustuksilla. Asunnot on tarkoitettu 18-29-vuotiaille, pääasiallisesti työssäkäyville tai työelämään hakeutuville nuorille. Asuntoja on yli kymmenellä paikkakunnalla. Asuntoja haetaan Nuorisoasuntoliiton sivujen kautta osoitteessa www.nal.fi/hakemus.


Alkuasunnot


title: Obstruentti

text: Obstruentti on pulmoninen konsonantti, jonka ääntötapa on sellainen, ettei ilmavirralla ole vapaata pääsyä ulos ääntöväylästä. Obstruentit voivat olla soinnillisia tai soinnittomia. Obstruentit voidaan jakaa kahteen pääryhmään: klusiileissa ilmavirta katkaistaan kokonaan (esimerkiksi [p]), frikatiiveissa ilman virtaamista hiukan vaikeutetaan (esimerkiksi [f]). Frikatiivit jaetaan edelleen sibilantteihin ja spirantteihin.


title: Soinnillinen velaariklusiili

text: Soinnillinen velaariklusiili on monessa kielessä esiintyvä konsonanttiäänne. Äänteen kansainvälinen foneettinen merkki on . Suomessa äänne esiintyy vain vierasperäisissä sanoissa, ja merkitään g-kirjaimella. Arkipuheessa "gee" voi tarkoittaa tilanteesta riippuen joko g-kirjainta tai äännettä [g].


title: Soinnillinen velaariklusiili

text: Äänne [g] on soinnillinen, koska äänihuulet värähtelevät äänteen tuottamisen aikana. Se on klusiili eli plosiivi, koska ilmavirta siinä pysähtyy ja purkautuu äkisti. Se on velaarinen, koska kieli siinä koskettaa pehmeää suulakea eli kitapurjetta (lat. "velum palatinum").


title: Lehdenleikkaajamuurahainen

text: Lehdenleikkaajamuurahainen on yleisnimitys "Atta"- ja "Acromyrmex" -sukuihin kuuluville muurahaisille, joiden elintapoihin kuuluu lehtien leikkaaminen ja sienten viljely. Lehdenleikkaajamuurahaisia esiintyy Amerikan mantereella.


title: Aseenpiippukohtaus

text: Aseenpiippukohtaus () on James Bond -elokuvien alussa esiintyvä kohtaus, jonka suunnitteli Maurice Binder. Kohtaus on esiintynyt jokaisessa EON Productionsin James Bond -elokuvassa.


title: Aseenpiippukohtaus

text: Kohtaus alkaa valkoisen pisteen liikkuessa ruudun poikki. Tämän jälkeen piste avautuu paljastaen aseen piipun sisäpuolen. Kamera seuraa James Bondia hänen kävellessään oikealta vasemmalle valkoista taustaa vasten. Yhtäkkiä Bond pysähtyy, kääntyy nopeasti ja ampuu kameraa kohti. Tämän jälkeen kuvan päälle alkaa ylhäältä valua punaista väriä, joka kuvaa osuman saaneen verta. Aseen piippu alkaa heilua, jonka jälkeen se muutamia poikkeuksia lukuun ottamatta joko kutistuu ja katoaa tai muuttuu valkoiseksi ja avautuu elokuvaan.


title: Aseenpiippukohtaus

text: Koska Binder oli suunnitellut kohtauksen esittävän Bondin vain siluetissa, hän käytti stuntmies Bob Simmonsia Sean Conneryn sijaan ensimmäiseen kolmeen elokuvaan. Simmons hyppää hieman, kun hän kääntyy ampuessaan. Tämän jälkeen veri valuu alas, piste pienenee ja katoaa.


title: Aseenpiippukohtaus

text: Elokuvassa "Salainen agentti 007 ja tohtori No" valkoinen piste pysähtyy puolivälissä ja ”Harry Saltzman & Albert R. Broccoli present” -teksti ilmestyy. Kohtauksessa on mukana elektronisia ääniä ja kun Bond on ampunut, James Bond -tunnusmusiikki soi kovaäänisesti. Aseenpiippukohtaus siirtyy suoraan elokuvan alkutunnukseen, jossa on monia värikkäitä ympyröitä mustaa taustaa vasten. Tätä versiota, ilman elektronisia ääniä tai Saltzman-Broccoli välitekstiä käytettiin myös elokuvissa "Salainen agentti 007 Istanbulissa" ja "007 ja Kultasormi".


title: Aseenpiippukohtaus

text: Vuonna 1965 elokuvassa "Pallosalama" alettiin käyttämään eri kuvaformaattia joten aseenpiippukohtaus jouduttiin tekemään uudelleen, tällä kertaa Sean Conneryn suorittamana, jossa Bond ampuu noin 90 asteen polvikulmassa ja hieman etukenossa. Se on myös ensimmäinen kohtaus, jossa valkoinen piste avautuu suoraan elokuvaan. Vaikka kohtaus kuvattiin värillisenä, se muutettiin mustavalkoiseksi elokuviin "Elät vain kahdesti" ja "Timantit ovat ikuisia".


title: Aseenpiippukohtaus

text: Kun uusi näyttelijä George Lazenby otti roolin elokuvassa "Hänen majesteettinsa salaisessa palveluksessa", kuvattiin kolmas aseenpiippukohtaus. Kuten "Pallosalamassa", kohtaus kuvattiin värillisenä. Valkoinen piste pysähtyy puolivälissä näyttäen ”Harry Saltzman and Albert R. Broccoli present” -tekstin, kuten elokuvassa "Salainen agentti 007 ja tohtori No". James Bond Theme soi kuitenkin taustalla. Piippu alkaa liikkua, ja pysähtyessään keskelle, Bond kävelee paikallaan noin sekunnin ennen kuin kääntyy ja ampuu. Lazenby on ainoa näyttelijöistä, joka polvistuu ampuessaan. Tämä on myös ainoa versio, jossa valuva veri tyhjentää Bondin kuvan, jättäen vain punaisen ympyrän.


title: Aseenpiippukohtaus

text: Roger Mooren astuessa rooliin vuonna 1973 kuvattiin neljäs kohtaus. Sitä käytettiin vain kahteen elokuvaan: "Elä ja anna toisten kuolla" ja "007 ja kultainen ase". Moore käyttää molempia käsiään ampuessaan, vasemman käden tukiessaan oikeaa. Tämä oli myös ensimmäinen aseenpiippukohtaus, jossa Bondilla ei ole hattua. Elokuvan "007 ja kultainen ase" pisteet ovat sinisiä, mutta myöhempien julkaisujen pisteet ovat valkoisia.


title: Aseenpiippukohtaus

text: Kuvasuhteen vaihtuessa, elokuvaan "007 rakastettuni" kuvattiin viides versio. Moore on pukeutunut illallispukuun ja edelleen käyttää molempia käsiään ampuessan. Tätä ottoa käytettiin myös elokuvissa "Kuuraketti", "Erittäin salainen", "Octopussy – mustekala" sekä "007 ja kuoleman katse". Tässä versiossa, toisin kuin edellisissä ja näyttelijän pitämää asetta ei ammuttu. Muista poiketen, elokuvassa "Erittäin salainen" valkoinen piste ei hitaasti laajennu paljastaen elokuvan ensimmäisen kohtauksen, vaan katoaa ruudun keskellä.


title: Aseenpiippukohtaus

text: Elokuvassa "007 vaaran vyöhykkeellä" Timothy Dalton ampuu aseensa yhdellä kädellä, ja kallistuu hieman oikealle. Samaa kohtausta käytettiin uudelleen elokuvaan "007 ja lupa tappaa". Nämä olivat viimeiset ei-tietokoneella luodut kohtaukset.


title: Aseenpiippukohtaus

text: Maurice Binderin kuoleman jälkeen vuonna 1991 Daniel Kleinmanista tuli Bond-elokuvien graafinen suunnittelija. Elokuvaan "007 ja kultainen silmä" piippu tehtiin tietokoneella muistuttaen alkuperäistä piippua. Kuten Dalton, Pierce Brosnan ampuu yhdellä kädellä. Toisin kuin edellisessä elokuvissa, hän pysyy täysin suorassa ampuessaan, käsivartensa ollessa suoraan kameraan päin. Veri tässä kohtauksessa on huomattavasti tummempi ja valuu nopeammin kuin aiemissa versioissa. Tätä versiota käytettiin pienin muutoksin myös elokuvissa "Huominen ei koskaan kuole", "Kun maailma ei riitä" ja "Kuolema saa odottaa".


title: Aseenpiippukohtaus

text: Vuoden 2002 elokuvaan "Kuolema saa odottaa" ohjaaja Lee Tamahori pyysi lisäämään tietokoneanimoidun luodin, joka tulee kohti kameraa ja katoaa, viitaten siihen, että Bond ampui suoraan vastustajan aseeseen.


title: Aseenpiippukohtaus

text: Aseenpiippukohtaus tehtiin uudelleen Daniel Craigin ensimmäiseen roolinsa James Bondina vuonna 2006 "Casino Royalessa". Toisin kuin edellisissä elokuvissa, kohtaus ei avaa elokuvaa, vaan se on osa juonta. Lähes suoritettuaan ensimmäisen tapponsa, Bond poimii aseensa lattialta, mutta hänen uhrinsa Fisher elpyy ja tarttuu oman aseeseensa. Kun Fisher ottaa aseensa ja on ampua Bondia selkään, kuvakulma siirtyy hetkessä aseen piippuun, jonka jälkeen Bond kääntyy ja ampuu vastustajansa.


title: Aseenpiippukohtaus

text: Kohtaus poikkeaa merkittävästi aiemmista versioista. Se on sisällytetty elokuvan juoneen, se alkaa Bondin seisoessa paikallaan, sitä ei ole kuvattu tyhjää valkoista taustaa vasten ja se sisältää henkilön, jonka Bond ampuu. Kohtaus on myös ensimmäinen mustavalkoinen sitten elokuvan "Timantit ovat ikuisia". Lisäksi veri tulee alas hyvin nopeasti, eikä aaltoillen. Tämä on myös ensimmäinen aseenpiippukohtaus ilman jotakin variaatiota James Bond -tunnusmusiikista. Sen sijaan kohtauksessa kuullaan Chris Cornellin säveltämä elokuvan tunnuskappale ”You Know My Name”.


title: Aseenpiippukohtaus

text: Elokuvaan "007 Quantum of Solace" suunniteltiin uusi, perinteisempi kohtaus. Myöhäisen päätöksen jälkeen kohtaus päätettiin sijoittaa elokuvan loppuun. Valkoinen piste liikkuu huomattavasti nopeammin kuin aiemmissa versioissa ja avautuu myös paljon nopeammin. Veren valuessa alas piipusta muodostuu elokuvan nimi ja Bond kävelee pois ympyrästä.


title: Aseenpiippukohtaus

text: Jälleen uudistettu aseenpiippukohtaus tehtiin elokuvaan "007 Skyfall". Kohtaus nähdään "Quantum of Solacen" tavoin elokuvan lopussa. Veri on tummanpunaista ja valuu edellisen elokuvan tapaan hyvin nopeasti. Kuitenkin Bond liikkuu huomattavasti hitaammin (suunnilleen samalla nopeudella, kuin ennen "Casino Royalea"). Kuva haalistuu mustaan, vaihtuen pienen aseenpiippulogoon ja tekstiin ”James Bond Will Return”.


title: Aseenpiippukohtaus

text: "007 Spectressä" aseenpiippukohtaus on tavallinen versio uudistetusta ja tapahtuu elokuvan alussa alkutekstien jälkeen. Siinä Daniel Craig toteuttaa ampumisen ja veri valuu hitaasti. Sen jälkeen elokuva alkaa normaalisti.


title: Headweb

text: Headweb on ruotsalaisen Peter Alvarssonin vuonna 2006 kehittämä kaupallinen elokuvapalvelu, joka välittää elokuvia ja TV-ohjelmia Internetissä. Headwebin elokuva tarjonta koostuu uutuuksista, ensi-ilta-elokuvista, sarjoista, klassikoista, indie-elokuvista ja lyhytelokuvista. Headweb toimii Macilla, Windowsilla, Linuxilla, Boxeella ja PlayStation 3:lla.


title: Headweb

text: Vuokratut elokuvat suoratoistetaan Flashillä tai Silverlightilla. Maksaminen tapahtuu yleisimmillä luottokorteilla.


title: 4584 Akan

text: 4584 Akan on Marsin ja Jupiterin väliseen pääasteroidivyöhykkeeseen kuuluva pikkuplaneetta eli päävyöhykkeen asteroidi. Sen löysivät M. Matsuyama ja K. Watanabe vuonna 1990. Pikkuplaneetta sai nimensä Hokkaidōssa sijaitsevan Akanin kansallispuiston mukaan. Ennen nimeämistään tämä asteroidi tunnettiin väliaikaisella tunnuksella 1990 FA. Tätä päävyöhykkeen kohdetta ei pidä sekoittaa Amor-asteroidiin 8034 Akka. Koska Akanin absoluuttinen magnitudi (H) on 12,4, sen läpimitta on todennäköisesti välillä 8–19 kilometriä. Akan kuuluu C-tyypin asteroideihin.


title: Lavea väljä takavokaali

text: Lavea väljä takavokaali on vokaaliäänne, joka esiintyy tiettävästi kaikissa maailman kielissä. Sitä merkitään latinalaisia aakkosia käyttävässä oikeinkirjoituksessa tavallisimmin kirjaimella A/a. Kansainvälisessä foneettisessa kirjaimistossa sen merkki on niin sanottu latinalainen alfa . Äänteen etuvokaalinen vastine on  tai , jota vastaa suomen kielessä kirjain Ä/ä.


title: Lavea väljä takavokaali

text: Vokaalia määrittävät seuraavat foneettiset piirteet:


title: Lavea väljä takavokaali

text: Lavea väljä takavokaali kirjoitetaan


title: Theyab Awana

text: Theyab Awana Ahmed Hussein Al Musabi (; 8. huhtikuuta 1990 – 25. syyskuuta 2011), usein vain Theyab Awana, oli arabiemiirikuntalainen jalkapalloilija, pelipaikaltaan hyökkääjä. Hän pelasi UAE Pro-League -jalkapalloliigassa Baniyas SC -joukkueessa sekä Arabiemiirikuntien jalkapallomaajoukkueessa. Hänen pelityyliänsä ja kykyjä on vertailtu Zuhair Bakhitiin, joka itse julisti Theyab Awanan olevan hänen seuraava menestyjänsä stadioneilla. 17. heinäkuuta 2011 Awana teki rangaistuspotkusta maalin kantapäällään Libanonin jalkapallomaajoukkueen verkkoon ja johdatti joukkueensa 6–2 voittoon.


title: Theyab Awana

text: Awana kuoli auto-onnettomuudessa 25. syyskuuta 2011 Abu Dhabissa. Tietojen mukaan onnettomuus tapahtui Sheikh Zayed Bridge -holvisillalla, kun hän oli palaamassa jalkapalloharjoituksista Al Ainista Adu Dhabiin 13-vuotiaan veljensä Raadin kanssa. Awana puhui puhelimeen ajon aikana menettäen ajoneuvonsa hallinnan. Hän kuoli ennen avun saapumista, mutta veli eli vielä seitsemän tuntia kohtalokkaan onnettomuuden jälkeen.


title: Synot Tip Arena

text: Synot Tip Arena on jalkapallostadion, joka sijaitsee Tšekin pääkaupungissa Prahassa. Se on rakennettu vuonna 2008 ja sen yleisökapasiteetti on 21 000. Stadion toimii paikallisjalkapalloseura SK Slavia Prahan kotikenttänä. Tšekin maajoukkue on pelannut stadionilla myös maaotteluita.


title: Synot Tip Arena

text: Stadionilla on tarkoitus pelata vuoden 2013 UEFA Super Cupin ottelu.


title: Mathcad

text:
Mathcad on laskentaan tarkoitettu tietokoneohjelmisto. Sen ensimmäinen DOS-versio ilmestyi 1986.
Tällöin oli uutta, että matemaattisia kaavoja voitiin kirjoittaa ja tulostaa kuten paperilla, mutta samalla olivat "eläviä". Mathcad on tarkoitettu lähinnä numerisiin ratkaisuihin, vaikka siinä on myös symbolisen laskennan ominaisuuksia.


title: Mathcad

text: Mathcadin suurimmat käyttökohteet ovat erilaiset teknisen laskennan sovellukset – eniten mekaniikan, sähkötekniikan, elektroniikan ja rakennustekniikan aloilla. Ohjelma alkuperäinen kehittäjä Allen Razdow toimi MITin palveluksessa. Hän perusti Mathsoftin, jonka tuote Mathcad oli vuoteen 2006, jolloin sen osti PTC.


title: Mathcad

text: Mathcadin käyttö perustuu laskenta-arkkeihin, joihin yhtälöt ja lausekkeet esitetään samalla tavalla kuin paperillakin (WYSIWYG) - toisin kuin yleensä matemaattiikkaa tietokonella ratkaistaessa.


title: Mathcad

text: Mathcadin avulla yhdistetään laskenta-arkille eri elementtejä, kuten matemaattisia lausekkeita, tekstiä ja selventäviä kuvia. Näin tuloksena oleva dokumentti on selkeä myös niille, joilla ei ole tätä ohjelmaa käytössään. Matemaattiset lausekkeet ja yhtälöt ovat "elaviä" eli alkuarvoja ja kaavoja muutetettaessa, tulokset muuttuvat vastaavasti. Näin voidaan nopeasti kokeilla eri tekijöiden vaikutusta tuloksiin ja sen kuvaajiin.Vaikkakin Mathcad on suunnattu lähinnä niille, jotka eivät käytä ohjelmointia, voidaan siihen lisätä omaa ohjelmointia tai se voidaan liittää tavanomaisilla ohjelmointivälineillä tehtyjä sovelluksia.


title: Mathcad

text: Syyskuussa 2018 on ollut saatavana 2 versiota:


title: Mathcad

text: Suomenkielinen käsikirja on tullut Mathcad 5.0 versiota lähtien ohjelman mukana. Ohjelman käyttöliittymä on ollut saatavana suomenkielisenä versiosta 11 lähtien. Ohjetekstit (help) eivät olleet siinä vielä suomeksi.


title: Mathcad

text:
Prime-versiot ovat käännetty suomeksi. Myös Prime ohjetiedostot ovat suomeksi.
Nykyisin Mathcad toimii vain Windows-ympäristössä. Mathcad 15.0 ja Mathcad Prime 4.0 -versioton saakka toimivat Windows 7, Windows 8 ja Windows 10 käyttöjärjestelmien 32- ja 64-bittisissä versioissa. Nykyisistä versioista 15 on 32-bittinen sovellus ja Prime hyödyntää myös 64-bittistä järjestelmää.


title: Mathcad

text: Prime 5.0.0.0 versiosta lähtien Prime toimii vain 64-bittisessä Windows-versiossaNykyisiä versiota voidaan käyttää muiden käyttöjärjestelmien Windows-emuloinnissa, Mathcadin viimeisin varsinainen Mac OS versio julkaistiin tammikuussa 1998. Tämä versio on edelleen käytettävissä niillä Macintosh-koneilla, jotka tukevat Classic (Mac OS X)-ympäristöä tai SheepShaver-emulointia.


title: Mathcad

text:
PTC on tehnyt Mathcadista oman liikeyksikkönsä ja nyt Mathcad 15.0 ja sen jälkeen julkaistavat tuotteet sisältävät yhden vuoden ylläpidon ja päivitykset.
Vuoden 2018 alusta siirryttiin kokonaan tilauspohjaisiin lisensseihin.


title: Krzysztof Meyer

text: Krzysztof Meyer (s. 11. elokuuta 1943 Krakova) on puolalainen säveltäjä, pianisti ja musiikintutkija.


title: Krzysztof Meyer

text: Meyer soitti jo nuorena pianoa ja urkuja, ja hän aloitti sävellysopintonsa vuonna 1954 (opettajina Stanisław Wiechowicz, Krzysztof Penderecki, Nadia Boulanger ja Witold Lutosławski). Hänen sävellysdebyyttinsä tapahtui vuonna 1964, jolloin esitettiin hänen ensimmäinen sinfoniansa. Vuonna 1965 hän oli Varsovan syksy -musiikkijuhlien nuorin säveltäjä (ensimmäinen jousikvartetto).


title: Krzysztof Meyer

text: Meyer opetti musiikinteoriaa Krakovan konservatoriossa vuodet 1966–1987. Sen jälkeen hän on opettanut Kölnin musiikkikorkeakoulussa, ja hän hoitaa myös nykymusiikin professuuria Adam Mickiewicz -yliopistossa Poznańissa. Hän on kirjoittanut Dmitri Šostakovitšin ja Witold Lutosławskin elämäkerran.


title: Krzysztof Meyer

text: Varhaisimmissa sävellyksissään — esimerkiksi neljässä ensimmäisessä jousikvartetossa, kolmessa ensimmäisessä sinfoniassa ja oopperassa "Cyberiada" Stanisław Lemin librettoon — Meyer kokeili epäsovinnaisia ääniyhdistelmiä ja sonoriteetteja ja hyödynsi kaksitoistasäveljärjestelmää ja aleatoriikkaa. Myöhemmissä sävellyksissään 1970-luvulta lähtien Meyer on siirtynyt perinteikkäämpään muotokieleen.


title: Krzysztof Meyer

text: Meyerin tuotantoon kuuluu muun muassa kahdeksan sinfoniaa, useita konserttoja ja orkesteriteoksia, kaksitoista jousikvartettoa sekä muita kamarimusiikkiteoksia, pianomusiikkia ja näyttämöteoksia. Hän on julkaissut myös lukuisia musiikkitieteellisiä artikkeleita.


title: Megalomania (albumi)

text: Megalomania on tanskalais-norjalaisen Aquan kolmas studioalbumi, joka julkaistiin 3. lokakuuta 2011. Yhtyeen edellinen virallinen studioalbumi Aquarius julkaistiin yli 11 vuotta sitten.


title: Megalomania (albumi)

text: Kappalelista julkaistiin virallisesti 29. elokuuta 2011.


title: Linus linjalla

text: Linus linjalla () on italialainen sarjakuva ja TV-piirrossarja. Hahmo syntyi vuonna 1969, ja televisiosarjaa tehtiin vuosina 1971–1986. Piirroshahmon loi pilapiirtäjä Osvaldo Cavandoli (1920–2007) alias "Cava". Televisiosarjaa esitettiin alun perin Italian yleisradioyhtiön RAI:n TV-kanavalla, sen jälkeen yli 40 muussa maassa. Sarjaa tehtiin kaikkiaan 90 jaksoa, ja ne ovat lyhyitä, yleensä noin 2½ minuutin mittaisia. Jaksoja esitettiin muun muassa ohjelmiston täytteenä ja mainosten välissä, ja suosion kasvettua niitä esitettiin myös elokuvateattereissa.


title: Linus linjalla

text: "Linus linjalla" -piirrossarjaa tuotettiin kolme kautta: 1972 (8 jaksoa), 1978 (56 jaksoa) ja 1986 (26 jaksoa). Sarja julkaistiin vuonna 2008 kokonaisuudessaan DVD:llä pohjoismaissa.


title: Linus linjalla

text: Sarjan idea syntyi alun perin vuonna 1969, kun Cavandoli suunnitteli mainoskampanjaa italialaiselle astiatehtaalle. Tuloksena oli isonenäinen piirroshahmo, joka on piirretty yhdellä viivalla siluettina. Hän on osa loputonta viivaa, ja hän kävelee sillä eteenpäin.


title: Linus linjalla

text: Kaksi vuotta myöhemmin oli vuorossa piirrossarja. Sarjassa Linus kohtaa erilaisia esteitä (esimerkiksi viiva päättyy kesken kaiken) ja vaatii tuohtuneena piirtäjältä korjausta tilanteeseen. Hahmon lisäksi kuvassa näkyy ajoittain piirtäjän käsi, kun tämä puuttuu asioihin. Taustaväri muuttuu tunnelman mukaisesti.


title: Linus linjalla

text: Piirrossarjan kaikki ääniroolit esitti Carlo Bonomi. Hän puhui Milanon murretta mahdollisimman epäselvästi, eikä sarjaa tarvitse dubata tai tekstittää. Musiikin sävelsi Franco Godi.


title: Linus linjalla

text: Piirrossarja palkittiin vuonna 1972 Annecyssa ja vuonna 1973 Zagrebissa. Sarjakuvaa on julkaistu useina kirjaversioina.


title: 270 Park Avenue

text: 270 Park Avenue tai Union Carbide Building on pilvenpiirtäjä Midtownin alueella Manhattanin hallintoalueella New Yorkin kaupungissa New Yorkin osavaltiossa Yhdysvalloissa. Rakennus valmistui vuonna 1961. Arkkitehtitoimisto Skidmore, Owings & Merrillin suunnittelema rakennus on 215 metriä korkea ja rakennuksessa on 52 kerrosta.


title: Winfried Kretschmann

text: Winfried Kretschmann (s. 17. toukokuuta 1948 Spaichingen) on Saksan Baden-Württembergin osavaltion pääministeri.


title: Winfried Kretschmann

text: Vuosina 1973–1975 Kretschmann toimi aktiivisesti maolaisessa organisaatiossa "Kommunistischer Bund Westdeutschland" (KBW). Kretschmann opiskeli Stuttgartissa. Hän toimi biologian, kemian ja etiikan opettajana. Kretschmann on ensimmäinen vihreää puoluetta edustava pääministeri Saksassa, ja hän johtaa ”punavihreää” koalitiota (vihreät ja sosiaalidemokraatit).


title: Sleep Now in the Fire

text: Sleep Now in the Fire on yhdysvaltalaisen rock-yhtye Rage Against the Machinen single vuodelta 1999. Se julkaistiin alun perin The Battle of Los Angeles -albumilla. Kappale käsittelee muun muassa orjuutta Yhdysvalloissa, Vietnamin sotaa ja Hiroshiman atomipommia.


title: Sleep Now in the Fire

text: Sleep Now in the Firen musiikkivideo kuvattiin 26. tammikuuta 2000 New Yorkin kaupungin kielloista huolimatta New Yorkin pörssin edustalla. Musiikkivideolla parodioidaan tosi-tv-ohjelmaa "Haluatko miljonääriksi?" ("Who Wants to Be a Millionaire") kilpailulla nimeltä "Who Wants to Be Filthy F#&%ing Rich", jossa kilpailijat vastaavat väärin kysymyksiin kuten "kuinka monta amerikkalaista ei kuulu sairausvakuutuksen piiriin: A 45 miljoonaa, B muutama vanhus". Kuvauksia seuraamaan tulleen väkijoukon takia pörssin ovet suljettiin hetkellisesti ja ohjaaja Michael Moore pidätettiin. Video oli ehdolla MTV Video Music Awardsissa, mutta se hävisi Limp Bizkitin kappaleelle "Break Stuff".


title: U-kiss

text: U-KISS () on eteläkorealainen poikabändi, jonka muodosti NH Media vuonna 2008. Yhtyeen nimi on lyhenne sanoista "Ubiquitous Korean International Idol Super Star". Ryhmän jäsenet ovat Soohyun, Kiseop, Eli, Kevin, Hoon ja AJ (kaksi viimeksi mainittua liittyivät ryhmään vuonna 2011 entisten jäsenien, Alexanderin ja Kibumin, lähdettyä)Vuonna 2014 Donghon lähdettyä yhtyeeseen tuli myös mukaan Jun . Yhtye on julkaissut kolme täyspitkää albumia: "Only One" julkaistiin 3. helmikuuta 2010, "Neverland" julkaistiin 1. syyskuuta 2011 ja Collage 7. maaliskuuta 2013.


title: Jule Styne

text: Jule Styne, alun perin Julius Kerwin Stein (31. joulukuuta 1905 Lontoo, Yhdistynyt kuningaskunta – 20. syyskuuta 1994), oli englantilaissyntyinen yhdysvaltalainen säveltäjä.


title: Jule Styne

text: Hän sävelsi uransa aikana yli 1500 kappaletta muun muassa Hollywood-elokuviin ja Broadway-musikaaleihin. Hän voitti yhden parhaan laulun Oscar-palkinnon, kaksi Grammy-palkintoa sekä yhden Kennedy Center -palkinnon. Hänen menestyskappaleisiinsa kuuluvat muun muassa Sammy Cahnin sanoittamat ”I’ve Heard That Song Before”, ”I’ll Walk Alone” ja ”Let It Snow! Let It Snow! Let It Snow!”.Lähde: Suomen Äänitearkisto ry.


title: Brooklynin vampyyri

text: Brooklynin vampyyri (engl. "Vampire in Brooklyn") on vuonna 1995 ensi-iltaan tullut kauhukomediaelokuva. Pääosia siinä näyttelevät Eddie Murphy, Angela Bassett, Allen Payne, John Witherspoon, Zakes Mokae ja Joanna Cassidy. Elokuvan on ohjannut Wes Craven.


title: Kanal 5

text: Kanal 5 (suom. "Kanava 5") on ruotsalainen televisiokanava, jonka omistaa amerikkalaisen Discovery Communicationsin omistuksessa oleva Discovery Networks.


title: Sienipainike

text: Sienipainike on usein turvakytkimenä käytetty virran katkaiseva tai muun toiminnon suorittava laite.


title: Sienipainike

text: Painike muistuttaa sientä, josta se saa nimensäkin. Painikkeen yläosa (""lakki"") on usein muovista valmistettu ja metallista alaosaa (""vartta"") isompi. Lakkia painettaessa virta katkeaa tai muu toiminto suoritetaan. Varren sisällä saattaa olla jousi, joka palauttaa lakin ennalleen heti painalluksen jälkeen. Toisissa malleissa taas on lukollinen kytkin, ja joissakin lakki palautuu sitä kiertämällä - myöskin jousen avulla. Lakissa saattaa olla myös LED-valo, joka palaa virran kulkiessa painikkeen läpi.


title: Sienipainike

text: Mikäli laitetta käytetään turvakytkimenä, sen on oltava vikaturvallinen.


title: HMS Hare

text: HMS Hare on ollut kahdeksan Britannian Kuninkaallisen laivaston aluksen nimenä.


title: Sally Kipyego

text: Sally Jepkosgei Kipyego (s. 19. joulukuuta 1985) on kenialainen kestävyysjuoksija.


title: Sally Kipyego

text: Kipyego sijoittui Oostenden maastojuoksun MM-kilpailuissa 2001 tyttöjen sarjassa kahdeksanneksi. Joukkuekilpailussa Kenia sai hopeaa. Hän voitti NCAA:n mestaruuden 5 000 metrillä 2008, 10 000 metrillä 2007 ja maastojuoksussa 2006, 2007 ja 2008 sekä sisäratojen NCAA:n mestaruuden 3 000 metrillä 2007 ja 5 000 metrillä 2007, 2008 ja 2009.


title: Sally Kipyego

text: Kipyego sai Daegun MM-kilpailuissa 2011 hopeaa 10 000 metrillä ajalla 30.50,04. Lontoon olympialaisissa 2012 hän voitti niin ikään hopeaa 10 000 metrillä ennätyksellään 30.26,37. Samojen kisojen 5 000 metrillä hän sijoittui neljänneksi.


title: Kyrö (etunimi)

text: Kyrö on suomalainen miehen etunimi. Nimipäivänä oli suomenkielisessä almanakassa 12. marraskuuta vuosina 1929–1949. Ortodoksisessa kalenterissa Kyrö on liitetty Kyyrokseen ja Kyriakokseen, sillä nämä nimet muistuttavat sitä äänteellisesti.


title: Kyrö (etunimi)

text: Kyrö on ollut Suomessa etunimenä seitsemällä vuosina 1920–1939 ja kahdeksalla vuosina 1940–1959 syntyneellä miehellä. 1960–1990-luvuilla nimeä ei saanut yksikään suomalainen, mutta vuosina 2000–2009 se annettiin alle viidelle ja vuonna 2010 jälleen alle viidelle miehelle. Kaikkiaan Kyrö-etunimeä on kantanut Suomessa Väestörekisterikeskuksen Nimipalvelun tietojen mukaan alle 25 miestä.


title: Lavea väljä etuvokaali

text: Lavea väljä etuvokaali on vokaaliäänne, jota suomen kielen oikeinkirjoituksessa merkitään kirjaimella Ä/ä. Kansainvälisessä foneettisessa aakkostossa sen merkki on . Tarkkaan ottaen on olemassa vielä väljempi etuvokaali , joka kuitenkin useimmissa kielissä on -äänteen allofoni. Äänteen takainen vastine on lavea väljä takavokaali, jota merkitään foneettisesti niin sanotulla latinalaisella alfalla  ja suomen kielen oikeinkirjoituksessa kirjaimella A/a.


title: Lavea väljä etuvokaali

text: Vokaalia määrittävät seuraavat foneettiset piirteet:


title: Lavea väljä etuvokaali

text: Lavea väljä takavokaali esiintyy vain joissakin kielissä spesifinä foneemina. Sen kirjoitustapa vaihtelee.


title: Lavea väljä etuvokaali

text: Monissa kielissä, muun muassa ranskassa ja saksassa, esiintyy suomen - ja -äänteiden väliin sijoittuva lavea puoliväljä etuvokaali .


title: Lavea puoliväljä etuvokaali

text: Lavea puoliväljä etuvokaali on vokaaliäänne, joka sijoittuu ääntämykseltään suomen kielen äänteiden "e"  ja "ä"  väliin. Kansainvälisessä foneettisessa aakkostossa sen merkki on . Äännettä merkitään useissa kielissä kirjaimella E (e) (johon voi liittyä jokin tarke). Suomen kielessä se ei esiinny itsenäisenä foneemina.


title: Lavea puoliväljä etuvokaali


title: Lavea puoliväljä etuvokaali

text:
Lavea puoliväljä etuvokaali esiintyy esimerkiksi seuraavissa kielissä (ainakin joissain murteissa):
Suomalainen mieltää lavean väljän etuvokaalin useimmiten äänteen [e] allofoniksi, mikä saattaa aiheuttaa vaikeuksia sellaisten vieraiden kielten oppimisessa, joissa kysymys on kahdesta eri foneemista, kuten ranskassa.


title: Vladimír Kolek

text: Vladimír Kolek (s. 2. maaliskuuta 1964) on tšekkiläinen jääkiekkovalmentaja ja entinen puolustaja, joka toimii Suomen Jääkiekkoliiton taitovalmentajana Kainuussa. Kolek on aiemmin valmentanut mm. Suomen ja Tšekin toiseksi korkeimmilla sarjatasoilla. Pelaajaurallaan hän pelasi Tšekkoslovakian pääsarjaa HC Dukla Jihlavassa. Oikealta laukonut puolustaja pelasi myös alempia sarjoja kotimaansa lisäksi Suomessa, Ruotsissa ja Saksassa.